Usurbilgo EHBilduk urtarrilaren 18rako antolatu duen herri batzarrera joateko deia egin du | Usurbildarrak aurrera\n← Aulki mugikorreko distantzia luzeko Gipuzkoako arraun txapelketa Oria errioan\nUrtarrilaren 19an San Sebastian eguna ospatuko dute herriko ikastetxeek →\nUsurbilgo EHBilduk urtarrilaren 18rako antolatu duen herri batzarrera joateko deia egin du\nUsurbilgo EHBilduk ostegun honetarako (urtarrilak 18) batzarra antolatu du Potxoenean, arratsaldeko 19:00etan. Urbil merkatal guneak bere azalera handitzeko eskaera egin dio Usurbilgo Udalari. EHBilduren esanetan gaia oso garratzitsua da, inguruan azalera handiko toki ezberdinak irekitzen ari direlako edota norabide horretan dabiltzalako. Horregatik gai hau bere oinarri sozialarekin hausnartzeko beharra ikusten du.\n“Urbilek bere azalera nabarmenki handitzeko eskaera egin berri dio Usurbilgo Udalari. Gure inguruan azalera handiko toki ezberdinak irekitzen ari dira edota norabide horretan dabiltza: Garberaren handitzea, Illunbe, Txingudin outlet erraldoi bat… eta gure herritik gertu, berriki, Mercadona. Testuinguru horretan, Gai honen inguruan, Ehbilduko oinarri sozialarekin hausnartzeko beharra dagoela uste dugu, Urbili erantzun bat eman aurretik. Horretarako antolatu dugu urtarrilaren 18an Herri Batzar bat Potxoenean, 19:00etan. Parte hartu, garrantzitsua baita! Usurbil bizia nahi dugulako!”


Fagor Arrasatek merkatu alemaniarrarekin duen konpromisoa indartuko du herrialde honetan instalazio berriak inauguratzean - Berriak - Aktualitatea - Fagor Arrasate\n2017/09/28 - Fagor Arrasatek merkatu alemaniarrarekin duen konpromisoa indartuko du herrialde honetan instalazio berriak inauguratzean\nHilpoltsteineko lantegiak arreta komertzial hurbilagoa izatea ahalbidetuko du Alemaniako bezeroekin eta haien eragin esperruarekin\nFagor Arrasate Deutschland GmBH martxan jarriko da eta euskal kooperatiba honen historian mugarria izango da\nFagor Arrasatek merkatu alemaniarrarekin duen konpromisoa indartuko du irailaren 28an Fagor Arrasate Deutschland GmBH inauguratzean. Instalazio berriak Hilpoltstein herrian daude eta herrialde honetako bezeroei eta inguruko lurraldeetakoei zerbitzu eta arreta komertzial hurbilagoa eta pertsonalizatuagoa emango die bertatik euskal kooperatiba honek.\nAlemaniako eta inguruetako lurraldeetako (Austria eta Suitza) eskaera zorroa hazten joan da azken urteotan eta hori izan da lantegi hau martxan jartzearen arrazoi nagusia. Hori horrela izanik, lantegia bertan eraikitzeak Fagor Arrasateri merkatu germaniarrean eta bere eraginpeko gunean presentzia indartzen lagunduko diolakoan gaude. Fagor Arrasate Detschland GmBH-k azken belaunaldiko instalazio teknologikoak izango ditu, bezeroaren exijentziei modu efizientean erantzuten lagunduko diotenak, zerbitzu profesional azkar, fidagarri eta konpetente bat eskainiz. Planta berriak bezeroengan izango du eragin zuzena, zerbitzu pertsonalizatu eta hurbil bati esker produktibitate eta errentagarritasunean irabaziko baitute.\nFagor Arrasateko planta hau inauguratzean, Fagor Arrasatek pausu historiko bat emango du bere ibilbidean, Europan salmenta puntu edo zerbitzu teknikoko puntu bat ipini ordez, enpresa berri bat sortu duelako goi mailako kualifikazioa duen pertsonal propioarekin bai muntaketan, programazioan eta proiektuen kudeaketan. “Lantegi berri hau irekitzea Fagor Arrasateren historian mugarri bat da”, azpimarratzen du Jose Mari Balzategik, MONDRAGON Korporazioan integratuta dagoen kooperatiba honetako zuzendari nagusiak.\n“Gure bezeroen behar eta eskakizunei erantzuna emango diegu proiektu profesionalaren kudeaketarekin eta zerbitzu azkar eta konpetentearekin; zuzenean Alemaniatik eta alemanez”, dio bere aldetik, Fagor Arrasateko Deutschland GmBH-eko zuzendaria den Klaus Meierrek.\nDudarik gabe, datorren irailaren 28an instalazio berriak inauguratzean, Fagor Arrasatek orain eta etorkizunean merkatu alemaniarrarekin duen konpromisoa berretsi egingo du, baina ez hori bakarrik, enpresaren 60 urteko historia ere balioetsiko du ospakizun hori bezeroekin, kolaboratzaileekin eta erakundeekin batera ospatuko baitu. Ekitaldira bertaratuko direnak hauek izango dira: Arantxa Tapia, Euskadiko Ekonomiaren Garapen eta Azpiegituren sailburua; eta Markus Mahl, Hilpoltsteineko alkatea, besteak beste. Halaber, irekitze garrantzitsu honetara, Fagor Arrasateko hainbat ordezkari ere joango dira (linea desberdinetakoak), eta baita bezero, kolaboratzaile, merkatutik gertu dauden kooperatibak, Alemaniako makina erreminta sektoreko enpresak eta erakunde alemaniarrak, besteak beste.\nLantegi berriaren zerbitzua lema honekin abiatu eta garatuko da “Inoiz baino hurbilago”, hain zuzen, bezeroarekiko hurbiltasuna azpimarratu nahi delako, teknologiarik aurreratuena eskainiko zaiolarik eta zerbitzurik onena emango zaiolako Fagor Arrasatek egin duen 60 urteko ibilbidean izan duen filosofiarekin. Hilpoltsteineko instalazioetan bezeroak zerbitzu profesionala izango du, aholkularitza hurbilago batekin, litekeena bada.\nFagor Arrasate Deutschland GmBH-k eraikuntza berri eta moderno bat du eta bulegoak eta muntaketa planta dauzka (500 metro karratuko azalera betetzen duen garabia duena). Lantegi hau eraikitzeak Fagor Arrasatek epe luzera egin duen apustu estrategikoa erakusten du, partner konpetente eta fidagarria izan nahi duelarik bere bezero alemanei zerbitzu komertzial pertsonalizatuagoa emanez, besteak beste, VW Consorcioari, Daimler, Liebherr, Bosch, Voest Alpine edo ArcelorMittal-i. Hain zuzen, bezero horiek euskal kooperatibaren fidagarritasunean dute konfiantza beraien produkzio lineetan prentsa lineak, ebakitze lineak eta estanpazio linea pertsonalizatuak inkorporatu baitituzte jada. Konfiantza hori bikaintasun teknologikoan oinarritzen da, balio erantsi altuan eta Fagor Arrastek eskaintzen duen bezeroarenganako konpromiso eta hurbiltasunean, bertute horiek bere espiritu enpresarialean baitaude.\nFagor Arrasate mundu mailako liderra da prentsa eta estanpazio sistemen diseinu, ekoizpen eta hornikuntzan, eta baita prozesu lineetan eta bobina metalikoen ebakitzean eta xaflazko pieza konplexuen ekoizpenean ere. 6 lantegi ditu munduan beraz, bere presentzia globala da merkatu guztietan eta erreferentziak ditu 70 herrialdeetan. Xafla metalikoa lantzeko produktu propioekin dagoen portafoliorik zabalena du eta horrek soluzio aurreratuagaoak, efizienteak, lehiakorrak eta hobeto koordinatuak integratu eta proposatzeko ahalmena ematen dio mundu mailan.


Politeia: Ideia Nagusiak – Irakasle Ikasle\n1. Politeiako gaia: Zuzentasuna\nZuzentasuna bi eratan ikus daiteke:\nGizabanakoarena: Zuzentasuna lortzea, hiru arimen eta bakoitzari dagokion bertuteen proportzioan datza (beherago ikusi); beraz, gizakiak bere arima era zuzenean garatu beharra dauka ideia aldagaitzetara zuzenduz eguzkia ikusi arte (ongia – zuzentasuna ezagutu); argi dago gorputza alde batera utzi behar duela horretarako. Zuzentasuna ezagutu ezkero zuzena izango da. Bere maisua izan zen Sokratesengandik intelektualismo morala hartuko du Platonek: ezagutza eta etika elkar berdintzen dira, teoria eta praktika bateratuz. Mundu sentigarritik aldendu eta bere arima ideia aldaezinetatik Ongiaren ideiara zuzentzen duen horrek filosofoa izango da; orduan haitzulora agintari bezala bueltatzera derrigortua egongo da, herria bide zuzenetik gidatzeko gai den bakarra bera delako, honela hirikide guztiak zoriontasunera eramaten dituelarik.\nGizartearena: Platonek polisean bizi diren hiritar guztien zoriontasuna bilatzen du, ez ostera gizatalde bakar batena. Horregatik, benetako errealitateranzko bide latza ibili eta mundu ulergarriko ideiak begiztatzean zoriontsu dagoen filosofo hori ezin ukatutzat hartuko du hiriko gobernua, gizon zuzena izanik gauza zuzenak agintzen baitizkiogu. Horrela, berak ezagututako zuzentasunaren ideia hiria bide zuzenetik gidatzeko gai izango da. Hirikideek dagozkien eginkizun eta bertuteak betetzeari gogoz ematen diotenean, Zuzentasuna gauzatuko da hiri barruan.\nPlatonek hiru gizarte sail bereiziko ditu gizartean, bakoitza funtzio batekin eta bere arimaren zatirik indartsuenaren arabera bertute berezi bat dagozkielarik:\nEskulangile eta nekazariak, irritsezko arimaren arabera neurritasuna dute bertute bezala.\nZaintzaileak, suminezko arima dute nagusi eta sendotasuna da beren onbidea.\nGobernari-filosofoak, arrazoizko arimaren zuhurtasuna da beren abilezia eta bertutea.\nEstatuaren eta arimaren arteko erlazioa nabaria da: estatuaren eginbidea eta gizabanakoarena ez doaz bide ezberdinetik. Bien artetik, gizartea garrantzitsuagoa da Platonentzat, hortaz etikak politikara eramaten gaituela. Eta ezagutzak etikara… Ondorioz: ezagutza, etika eta politika hiri ideialean elkartzen dira: teoria eta praktika batera doaz.\n2. Dualismo epistemologikoa dualismo ontologikoari dagokio: benetako ezagutza ideia aldagaitzen ezagutza da.\nFilosofoak soilik lortzen du benetako ezagutza, ideia aldaezinen munduan arrazoiaren bidezko ezagutza (episteme). Gainerakoek, itzalen eta ilusioen munduan bizi dira, ereduaren perfektuaren kopia baino ez dena benetakoa balitz bezala hartuz: zentzuen bidezko ezagutza erlatiboa da (doxa), mundu sentikorrari eta gorputzari lotua, hain zuzen ere. Gauzakien aniztasuna, ez izatearen eta ideien artean dagoen erdiko zerbait da. Filosofoari episteme dagokio, “dena” ezagutzen baitu, beraz ezinezkoa du “ez dena” ezagutzea. Alderantziz, benetako ezagutzaren jabe dela uste duenari ezjakituria dagokio (doxa), “ez dena” ezagutzen baitu. Norberaren ezjakituria ikusten duenak soilik, doxatik epistemera doan bidea egiteko gai da. Ezagutza maila bi hauek beste bitan banatzen dira. Honela, maila baxuenetik hasita:\nIlusioa edo imajinazioa (eikasia): objektu sentigarrien kopia edo itxurei dagokion ezagutza izanik, benetakoak balira hartzen ditugu. Atxilotuak bakarrik itzalak ikusten ditu, ez du irudiaren errealitatea eta irrealtasuna bereizten ez dakielako ikusten duena hesi atzean dauden objektuen itzalak direla. Ezin du susmatu “beste zerbait” errealagoa existitzen dela. Beraz, bere sineskeriak sortutako ilusio batean bizi da: engainaturik bizi gara, hizlari trebe baten argudioek benetan justuak ez diren zenbait lege edo ekintzen zuzentasunaz konbentzituak (ilunpean engainaturik gezurrak egiatzat hartuz: zuzentasunaren itzalak baino ez direnak zuzenak balira sinesten). Gogoratu “Matrix”.\nSuposizioa edo sineskeria (pistis): zentzumenez atzematen ditugun materiazko objektuei lotzen zaion ezagutza mota. Besteek esaten digutena egiatzat jotzea. “Besteak”, titiriteroak, sofistak dira: gauza edo objektu fabrikatuak eramaten dituzte (harrizkoak, zurezkoak…). Platonentzat gauza fisikoak “fabrikatuak” dira ideien kopiak direlako. Titiriteroak atxilotuak engainatzea dute helburu, baina haiek ere engainatuak bizi dira (ez dakite kanpoan zerbait absolutua dagoela) eta bere eran atxilotuak dira ere (ezin dute alde egin). Beraz, titiriteroak, sofistak bezala, bere iritzia gizartean zabaltzen dute lengoaiaren artearen bidez (erretorika): atzerritarrak eta nobleen semeen irakasle ordainduak, arrazoiaren bidez nola besteak konbentzitu irakasten zuten. “Gizakia da gauza guztien neurria” Protagorasen esaldiak ondo azaltzen du egiaren eta baloreen erlatibotasuna. Platonen ustez erlatibistak dira gure engainuaren arduradunak (sofistak eta haien heziketa jaso dutenak), eta aldi berean ez ahaztu manipulatzaile engainatuak direla, ezjakintsuak.\nArgudiaketa edo dianoia: objektu matematiko eta logikotaz aritzen dena, baina objektu hipotetikoak diren horiek eta konklusioak nahasten ditu: irudiak erabiltzen ditu irudi horien kausa diren ideia perfektuak atzeman gabe. Zientzia matematikoek ikertzen dituzte.\nIntuizioa edo noesis: ideia aldagaitzak printzipio hipotetikoak bezala hartuz printzipio ez hipotetiko batetara (Ongira) abiatzen dena, hauxe izatearen eta ezagutzaren zergatia delako. Ideien arrazonamendu abstraktuena da. Justiziaren ideia unibertsal eta aldaezinaren argipean gauzak justuak diren edo ez argitu dezake orduan. Dialektika da ideietatik Ongiranzko bidea egiten aritzen den zientzia.\nEikasia eta pistis, mundu sentigarria ikertzen dute: gauza anitzen mundua, aldakorra eta ustelkorra, zentzuei lotua dagoena, doxa edo iritziari dagokiona (iritziaren arabera gauza justuak eta justizia ez dira desberdintzen: ezagutza erlatiboa da). Bakarrik gure ezjakintasun eta zentzugabekeriaz konturatzen bagara haitzulotik ateratzeko aukera izango dugu, ilunpetako itxurazko mundua alde batera utziz eguzkiak argitzen duen mundu ulergarriko benetako errealitateak -ideiak- ezagutzeko. Dianoia eta noesis aldiz, mundu ulergarriari lotuak daude: benetako mundua, ideia aldagaitzena ; ideiak bakarrak, absolutuak eta betierekoak dira eta arrazoiaren ezagutzarekin soilik hauteman ditzakegu benetako zientzia (episteme) lortzeko.\nBaina kontuz!: ez dugu pentsatu behar ideia hauek kontzeptu inmanenteak direla (Sokratesek proposatzen dituen definizioen antzera). Ideiak transzendenteak dira: gure pentsamenduaz independenteak eta mundu fisikoaz haraindi existitzen dira mundu sentigarria baino lehenagokoa den mundu ideialean. Mundu materiala mundu ideialaren kopia inperfektua da horregatik ideiek mundu sentigarriaren ezagutza posiblea izatea bideratzen dute. Ideiak gauzen izatearen eta ezagutzaren kausa dira, Ongiaren ideia Ideia aldaezinen izatearen eta ezagutzaren zergatia den bezala.\nNola benetako ezagutza lortu? Platonek 4 bide ezberdin proposatzen ditu betiereko ezagutzarantz:\nGogoratzea da ezagutza (anamnesia): Pitagorikoengandik dualismo antropologikoa (gorputza eta arima) eta arimaren hilezkortasuna jasotzen ditu. Arrazoizko arimak gorputzarekin batu aurretik ideiak ezagutu zituen mundu ulergarrian, baina gorputzarekin elkartzean ahaztu egin zituen. Halere, zentzumenezko mundua ideien antzeko kopia moduan eginda dagoenez, hura ikusitakoan ideiak gogora datozkigu. Baina kontuz: gogora ezazu mundu bien artean salto bat dagoela. Beraz, ezagutza ariman betidanik egon den jakintzaz oroitzea da.\nGarbipena (purifikazioa): gizon bertutetsuak bere arima pasio eta desioetatik aldenduz, bere gorputzetik banandu behar du mundu ulergarrira heltzeko. Honek, dakizuenez, kristautasunean izugarrizko eragina izango du.\nHeziketa (dialektika): heziketa, arima behar den lekurantz birzuzentzeko era da, benetako errealitatera, ideia aldagaitzetara, hain zuzen. Txikitatik hasiko da heziketarekin, ohitura txarrek arima ez kutsatzeko. Dialektika da filosofiaren metodo berezia: gauza anitzetatik ideietara eta ideietatik Ongiaren ideiara igotzeko bidea erakusten digu. Ongiaren ideia azalduko duen zientzia dialektikora ailegatzeko, lehendabizi zientzia pre-dialektikoak ikasi beharko ditu filosofoak: aritmetika, geometria, estereometria, astronomia eta harmonia.\nMaitasuna (Eros): maitasunaren objektua izango den edertasunera iriztea ideietara doan beste bide bat da. Edertasuna lortzeko igoera honetan, maila ezberdineko urrats batzuk igaro behar dira: lehenengo gorputz baten edertasuna, gero birena, hirurena, gorputz guztienera ailegatu arte, eta handik arimaren edertasunera, lege eta erakundeena, zientziarena eta azkenean edertasuna bere baitan (hutsa, purua) lortu arte, orduan gizakiaren bizitza benetako balorea lortzen duelarik. Erosen eraginik gabe ez ginateke argudiaketatik intuiziora iritsiko: azkenik, benetako ezagutza lortzeko Erosen eragina beharrezkoa dugularik (gure arimaren aurre-existentzian “ikusi” genuena faltan botatzen dugulako).\nDualismoaren bidez, Platonek bere garaiko filosofiak agertzen zituen zatiketa bateragaitzak konpondu ditu :\nSofisten erlatibismoa mundu sentikorra aztertzen duen iritziari dagokio. Sokratesen egi absolutu eta unibertsala, aldiz; mundu ulergarria ezagutzen duen zientzia arrazionalari (episteme).\nDemokritoren materialismoa gauza sentikorretan ematen da, Pitagorasen espiritualtasuna, berriz, ideia ulergarrietan.\nParmenidesen izate aldagaitza ideien munduan gertatzen da, Heraklitoren “panta rei”, aldaketa etengabea mundu sentikorrean ematen delarik.\n3.- Dualismo antropologikoa eta arimaren hilezkortasuna\nIzatearen eta ezagutzaren dualismoaren parean, gizakiaren izaera ere dualista da: arima eta gorputza gizakiaren bi zatiak, guztiz desberdinak dira eta bata bestearekiko independenteak. Gorputza, zati materiala da, ustelkorra, aldakorra, inperfektua, zikina eta hilkorra; arimaren kartzela da, bere desio eta pasioengatik mundu ulergarria begiztatzea oztopatzen diolarik. Arima, gizakiaren zati espirituala, jainkotiarra, betierekoa eta hilezkorra; Platonen bi munduen arteko zubia da ezagutzaren printzipioa delako. Dena den, ezaugarri hauek ez dira lotzen arimari orokorrean, baizik eta arimaren zatirik gorenenari, hau da, arrazoizko arimari.\nArestian ikusi dugunez, estatua eta arima erlazionaturik daude: Platonek, gizabanakoa eta gizartea konparatzen ditu. Beraz, gizartean ematen diren hiru sailen antzera, ariman ere hiru zati proposatzen ditu:\nIrritsezko arima: soinean edo sabelean kokaturik, bizirik irauteko sena, otorduen plazerra, mina eta bestelako nahierak. Gorputzarengandik banaezina den ezkero, hilkorra da.\nSuminezko arima: bihotzean kokaturik, gaitzespen, mendeku, ausardia edo koldarkeria gisako sentimenduetatik sortzen den oldarkortasuna bideratzea da bere zeregina. Hilkorra da.\nArrazoizko arima, buruan kokatua, gogamenaren funtzioak betetzen ditu: pentsamendua eta nahimena. Hilezkorra da.\nGizakiaren irudia bezala, arimarena ere dualista dela esan daiteke: gorputzari lotua dagoen zati bat dago, hilkorra; eta arrazoizko arima, hilezkorra. Filosofoak polisa agintzen duen bezala, arima arrazionalak ere zati hilkorrak bide zuzenera gidatu behar ditu ongiaren ideiaren argipean eta, zuhurtasunez josia, suminezko zatia ausarta eta sendoa izaten lagundu; eta bion artean, irritsezko zatia gobernatu neurritasunez jokatu dezan. Arimaren zati bakoitzak bere betebeharra gauzatzen ba du, orduan oreka eta harmonia sortuko da gizakiaren baitan eta zuzena izango da. Beraz, bertutea lau ezaugarri hauek definitzen dute: neurritasuna, sendotasuna, zuhurtasuna eta aurrekoen batuketa orekatua den zuzentasuna.\nArimaren hilezkortasunak, alde batetik, gogoramenaren bidez ideia aldaezinen ezagutza ahalbideratzen du; eta bestetik, zuzena den gizakiari etorkizunean lortuko duen saria segurtatuz, gorputzaren nahikeriak ezabatzeko beharra gauzatzen du. Arimaren betebeharra birjaiotzeko prestatzea da: purifikazioa edo garbipena: gorputzaren esklabotzaz askatzea, heriotza ostean mila urtetan zehar zeruko zoriontasunean bizitzeko (mila urtetan lurrazpiko zigorretan jausi beharrean).\n4. Gizartearekiko grina Platonen filosofian\nIkusi dugunez, ideien teoriak helburu praktiko bat du: intelektualismo etikoa dela medio, mundu ulergarriaren ezagutzak zuzentasunez jokatzeko balio du; filosofoa gobernari izatera behartzen duen neurrian, gizabanakoaren jokaera, gizarte osoaren menpean agertzen da.\nPraktikotasunarekiko ardura Platonek bizi izan zuen garaiko gertakariekin bat dator. K. a. V. Mendeko gobernariek, oligarkiatik demokraziara, Atenaseko gainbeheraren oinarri izan ziren herri borrokak sortarazi zituzten. Alde batetik, gobernari horien ustelkeria eta ondasun edo botere nahia ikusi zituen Platonek , eta bestalde, asanbladan oinarritua zegoen demokraziak bide zuzenera irizteko gaitasuna galtzen zuela, herrikide bakoitzaren gogoak asetze nahiaren ondorioz. Garai hartako demokrata eta oligarkak izan ziran Sokrates epaitu eta kondenatu zutenak, eta gertaera hau asko arduratu zuen Platon. Egoera horretan “Politeia” liburua idatzi zuen, bertan Sokrates bezalako gizon zintzorik erailko ez duen gizarte ideialaren eredua eraikiz.\nHorretarako, hiri ideiala filosofoek agindu beharko zuten, zuzentasuna eta ongiaren jakitun izanik, hiri osoaren ongia ziurtatzeko gai baitziren, bide zuzenetik gidatuz, hirikide guztiak harmonia eta zoriontasunera eramanez. Platonek proposatzen duen gobernu era aristokrazia da, hots, adituen edo onenen gobernua (”aristos”, hoberena esan nahi du). Baina Platonek hiriaren hondamendira daramaten lau gobernu era okerrak azaltzen ditu ere:\nTimokrazia: gizaki sutsuenak gobernatzen dute, bakea baino hobeto gerra egiten dutenak. Botere, handinahia eta ohore nahia ditu oinarri. Borrokaren berotasunak arrazoia menperatuz amaitzen du, eta orduan ondasunen lagunak bihurtzen dira, eta horrezkero aberatsak boterera daramatzate.\nOligarkia: aginteak ondasunen jabetza du oinarri. Aberatsek boterea eskuratzen dute ondasun gehiago egiteko nahian. Ondasun nahi asegaitz horrek gobernua suntsitu egiten du demokraziarako bidea prestatuz.\nDemokrazia: hiritar guztien gobernua, eta Platonen ustetan adierazpen askatasunaren eta bakoitzak nahi duena egitearen gobernua. Askatasun nahi asegaitzak gogo ezberdinen arteko arazoak sortarazten ditu. Aberatsek, ondasunak galduz, herriaren kontra borrokatzen dute, eta hauek buruzagi tirano bat boterean jartzen du etsaien aurka egin dezan: ez da ba hauxe Platonen garaian gertatu zena?\nTirania: hasieran tiranoak zorrak barkatu eta pobreei lurrak emateen dizkie, baina geroago etsai batzuen laguna eginez gerrak sortarazten eta zergak igotzen ditu, hiritarren pobreziak konspirazioa baztertuko duelakoan. Tirania gobernurik ankerrena da.\nZiurki, Platonen ustetan, zentzugabekerian oinarritutako gizarteetan emango diren estatu egiturak dira aurreko hauek. Ezjakintasunaren ondorioz, guztion zoriontasuna erabat ezinezkoa da. Beraz, ez zaie ezjakinei hiriaren gobernua eman behar.\nFilosofoa da hiritar guztiak zoriontasunera gidatzeko prestatua dagoen bakarra, heziketa prozesu osoa buruturik zuzentasuna zer den badaki, zientzia dialektikoa menperatzen baitu. Baina ez pentsa bere eginkizuna hiritarrak zentzugabekeriatik ateratzea dela: hiritar guztiok ezinezkoa dutenez benetako ezagutza atzematea, beharrezkoa dute gobernari jakintsu baten gidaritza.\nPlaton: Testuinguru historikoa\nPlaton: Bizitza eta filosofia proiektua\nAldaketaren arazoa: Garai kosmologikoa\nGarai kosmologikotik garai antropologikora\nPlaton: Ideien Teoria\nPlaton: Ustea ez da jakitea\nPlaton: Etika eta Politika\nPlatonen Politeia: ideia nagusiak\n2015-09-27 2016-06-13 amaiafilobatxilergoa,Platon,Sofistak,Sokrates\nAurrekoa Previous post: Platon: Bizitza eta filosofia proiektua\nHurrengoa Next post: Heroi Eponimoak ala #demoKrazy?


Euskal Herriko herri unibertsitatea | Borroka Garaia da!\nEuskal Herriko herri unibertsitatea\nPosted by kolaborazioak 09/02/2017\nBadatoz aurten ere Herri Unibertsitateak; ikasleon antolakuntzaz Herritik eta Herriarentzat izango den hezkuntza eredu bat irudikatu nahian, aurten ere Hego Euskal Herriko hainbat bat kanpus zein fakultate gure eginez. Otsailaren 20tik 23ra bitarte burutuko ditugu: lehen bi egun eta erdiak maila lokalean, eta asteazken arratsaldetik ostegun bitarte Herri Unibertsitate guztiak San Mamesen batuz.\nUrteak pasa dira jada lehen Herri Unibertsitatea antolatu genuenetik, eta orduztik, makina bat izan dira Ikasle Mugimenduaren baitan emandako hausnarketa zein eztabaidak, makina bat izan diren bezala burututako ekimen zein ekintzak. Borroka guzti hauek, gaurko Ikasle Mugimendua izan dute ondorio nagusi, eta beronen ardura da bere heziguneetatik eragiten jarraitu ahal izateko, egungo errealitatearen analisi zehatza egitea. Hots, burgesiak ekoizpen eredu kapitalistaren bidez geroz eta kapital gehiago metatzen jarraitu ahal izateko, produkziorako, erreprodukziorako zein kontrol sozialerako aktibatuak dauzkan mekanismoen ezagutza ezinbestekoa zaigu; baldin eta, hauen suntsiketaren eta Euskal Herriko Langileon kontrabotereguneen eraikuntzan oinarritzen den dikotomiaz, Euskal Herri burujabe zein hezkuntza eredu askatzaile bat lortu nahi badugu.\nHorregatik, aurten Herri Unibertsitatean salto kualitatibo bat emateko beharra ikusi genuen, eta ekimen nazional bat burutzeak dakartzan abantailez jakitun, espazio bateratu bat sortzeari ekin genion. Batik bat, Euskal Herriko haimaika txokotako jendea San Mamesen batuz, hausnarketak elikatzeko eta osatzeko potentziala da lehertu nahi duguna: bai, bertako saioetan ahal bezain besteko sakontasuna lortzeko, baita, San Mamesen landutakoaz fakultateak, kanpusak, auzoak, herriak, militantanteak, eragileak… blaitzeko ere.\nGainera, joan den urtean San Mameseko Herri Unibertsitateak bizitako desalojoa ezin dugu ahaztu, EHUko zuzendaritza burokratikoaren aginduak betetzen zituzten txakurrek burutua. Jazarpen hau fakultate honetako ikasleen aurkako eraso bat izatetik urrun, Langile Klasearen baitako ikasleria antolatuarekiko oldarkeria gisan ulertu behar dugu: beronek egunerokoan burutzen dituen borrokak eta aurrerapausuak ekiditea zein jazartzea helburu bakar zuena. Hala, Herri Unibertsitate bateratu hau formakuntzarako espazio izatetik haratago doa, geure borroken eta buruen aurkako errepresioaren aurrean, autodefentsarako zein ofentsibarako determanazio sendoagoa erakusteko espazioa izango baita.\nEra honetan, hitzaldi, tailer, zein bestelako ekimen sorta osatuen bidez, hezkuntza alienatzaile honekin bukatzeko eta zapalduon ahalduntzea ipar izango duen hezkuntza eredu bat eraikitzeko beharra aldarrikatuko dugu; esatetik egitera, erlazio ekonomiko-sozial kapitalisten zein kontrol sozialerako tresna honen analisia eginez, baita langileon zein herrion boteretzea eta askatasuna ahalbidetuko duten bideen inguruan hausnartuz ere. Xede hau betetzeko asmotan, asteazken arratsaldean errealitatearen analisia egiteko tresnen eskaintza egingo dugu: burgesiak daukan boterea nola eskuratzen, pilatzen eta babesten duen, zein, ekoizpen eredu honek sortzen dituen ondorioak argitzeko asmoz. Beti ere, gure jomuga, lantzen ditugun eduki guzti hauek gure eguneroko lanean islatzea da, heziguneetatik ere kapital metakerari aurre egin ahal izateko.\nOstegun goizean, aldiz, jakintzaren inguruko hausnarketak jarriko ditugu erdigunean. Izan ere, egungo hezkuntza kapitalistan irenstera behartuak gauden eduki guzti hauek, sistemaren produkziorako zein erreprodukziorako funtsezko elementuak dira: izan klase dominantearen status quoa bermatzen dutelako, edo produkzio sistema bera eraginkorragoa bilakatzen dutelako ere. Hala, Herritik eta Herriarentzat sortua izango den boterea erdiestea helburu izango duen jakintza ipar, inposatzen zaigun eduki hauen atzean dauden zergati eta izkutuko interesak azaleratzeko ariketak planteatuko ditugu, baita, jakintzaren bidez boteretzea eta herri eraikuntza lortzeko formak ere.\nHonegatik guztiagatik, dei egiten diogu oro har Euskal Herri Langileari, baina zehatzago ikasle direnei, bai lokaletako baita San Mameseko batejotzeko aurrelanketetan zein Herri Unibertsitatean parte hartzera.\nAztertuz, astinduz, sortuz… langile boterea ahalbidetuko duen hezkuntza kritiko bat eraikitzera goaz! Bidean ikusiko dugu elkar!\nPosted in: Euskal Herria,kolaborazioakTagged: herri unibertsitateaPermalinkIruzkin 1\nOne thought on “Euskal Herriko herri unibertsitatea”\nPingback-a: “Zientziherria” izenarekin aurkeztu dute Leioako Zientzia eta Teknologiako falkultateko ikasleak burututako proiektu berria – Mugitu hadi!\n← Manifiesto en denuncia de la política proimperialista de Gara\nBardeako maniobra militarren aurrean, NATOri ez! →


Zer adierazten dute kableatu elektrikoaren koloreek? | Consumer\nZer adierazten dute kableatu elektrikoaren koloreek?\nIsolamenduaren koloreak lurrerako, faserako eta neutrorako eroaleak bereizten ditu, eta bakoitzak funtzio bat du.\nIrudia: Effen Nel\nInstalazio elektrikoa manipulatzeak zenbait arrisku dakartza kontuan hartu gabe egiten denean. Edozein lan hasi aurretik korrontea deskonektatzeaz gain, korrontea osatzen duten elementuak ezagutu behar dira istripuak edo matxurak saihesteko. Oinarrizko arauetako bat kableatuaren kolorea eta erabilgarritasuna da.\nIsolamenduen koloreak UNE 21089 Arauak arautzen ditu. Haren arabera, lur-kablea berdea eta horia da, neutroa urdina da eta fase-kablea beltza, marroia edo grisa izan daiteke. Isolamenduaren koloreari esker, bereizi egin daitezke, une bakoitzean zein manipulatu behar den jakiteko, eroale bakoitzak funtzio bat betetzen baitu.\nZirkuitu baten zatiak\nZirkuituak energia (fasea eta neutroa) garraiatzen duten eroale aktiboz eta hainbat ekipo edo aparatuz osatuta daude, hala nola, konexio-blokez. Era berean, gainintentsitateetatik babesten dira etengailu magnetotermikoak (PIA) eta lurrerako kablea, etxebizitzatik kanpo (lurrera) edozein deribazio edo korronte-ihes bidaltzen duena.\nFase- eta neutro-kableak energia garraiatzen duten eroale aktiboak dira.\nZirkuitu bakoitzak eroale neutro bat du. Ezin da erabili zirkuitu bat baino gehiagotarako. Fase-eroaleei dagokienez, argiaren kasuan, argi-hartuneak etengailuekin konektatzeko erabiltzen dira. Gailu horietan bi kable polobakar daude beti (fasea), eta entxufeek, berriz, kable neutroa, fasea eta lurrekoa.\n1975ean, Behe Tentsioko Erregelamendu Elektroteknikoa indarrean sartu zenean, nahitaezkoa zen hura instalatzea; beraz, eraikin askok ez dute halakorik. Eraikin osoko instalazio elektrikoa berritu behar da, etxebizitza batek lur-hartunea izan dezan.\nEroalearen sekzioak edo lodierak erabakitzen du zer intentsitate jasan dezakeen. Horregatik, beti erabili behar dira sekzio nahikoa duten kableak. Etxebizitzek, gutxienez, zirkuitu bat dute argiteriarako eta beste bat indarrerako. Lehenengoaren gutxieneko sekzioa 1,5 mm2-koa da -10 ampereko PIA batekin (A)-, eta bigarrenarena, berriz, korronte-hartuneak lotzen dituena, 2,5 mm2-koa -15 A-ko PIA batekin.\nGainerako zirkuituek kontsumo handiagoko aparatuak elikatzen dituzte, hala nola labea, garbigailua edo hozkailua. Indarrean dagoen araudiak ezartzen du horietako bakoitzak etengailu magnetotermiko bat izango duela koadro orokorrean, eta eroalearen gutxieneko sekzioa 4 mm2-koa izango dela -20 A-ko PIA. Bestalde, potentzia kontrolatzeko etengailuaren (ICP) gutxieneko sekzioa 6 mm2 -40 A-ko PIA da.\nMagnetotermiko bakoitzak gailuetan duen intentsitate maximoa egiazta daiteke, ampere kopurua inprimatuta baitute.\nfase gidariak kolore lur neutro-eu


Eguna iritsi da #spanishrevolution - The Indezents bloga >>\nSistemaren zitalkeria, klase-politikoaren profesionalizazio, hurruntze eta lotsagabekeria, bankuen diktadura, medioen zirkoa, demokrazia honen postdemokratizazioa, frustrazioa, inpotentzia... Denbora daramat guzti honetaz hitz egiten blog honetan, iritzi testuak “Noiz arte?” aspertu batekin amaitzen. Denbora daramat “zer egin dezakegu bakarrik?” horren atzean ezkutatzen, euskal gatazkaren prioritatea aitzakia moduan erabiltzen ezer gehiago ez egiteko...\nDenbora daramat kokoteraino. Iraultza sozial, politiko, ekonomiko eta gehienbat, iraultza etiko eta moral bat eskatzen. Denbora daramat gauza horiez idazten, pentsatzen, eta ezer gutxi egiten...\nHalako batean ordea, zerua ireki da. Gizakian fedea izaten hasi naiz berriz ere eta hamabost urteko nerabe bat bezala sentitzen naiz. Garaia orain dela somatzen, bidea hau dela sinesten. Ez gaude bakarrik eta uste genuena baino askoz gehiago gara.\nEgun ederrak bizitzen ari gara. Ez dakit ezertarako balioko duen. Ez dakit nora iritsiko den. Baina gauza bat garbi daukat. Hemendik aurrera ezer ez da berdin izango. Urte batzuk barru, egun garrantzitsu hauek bizi izan genituela gogoratuko dugu. Jendeak, bizirik zegoela erakutsi zuen egun hauek bizi izan genituela gogoratuko dugu eta izpiritu horri helduko diogu aurretik, beste iraultzarik bizi izan ez dugun belaunaldiak, gure eskubideengatik borroka egiteko.\nUtzi ditzagun gure ezberdinatsunak alde batera, utzi ditzagun gure helburu zehatzak etxean. Batu gaitetzen oinarri komun baten inguruan eta irauli dezagun sistema madarikatu hau.\nGaur, urduri nago, haizetuta, harrotuta, ausart. Gaur, gaztea naiz, iraultzailea eta indarrez betea. Gaur, ez nago bakarrik, milaka gara. Gaur, zoriontsu naiz eta ni ere, zuekin nago gaur Konponbidearen Plazan.\nNoiz arte?... Gaur arte! Bukatu zaizue...\nacampadasol iritziak spanishrevolution


Getxoko udaltzainek baserritar bati plazan saltzea galarazi diotela salatu du Uribe Kostako Agroasanbladak - Getxo - Hiruka.eus\nHiruka.eus 2018-08-31 14:47\nASIER SARASUA GARMENDIA (CC-BY-SA)\nUribe Kostako Agroasanbladak salatu du joan den astelehenean, abuztuak 27, Getxoko udaltzainek bere produktuak Itzubaltzetako elizaren aterpean saltzea debekatu ziotela kolektiboko kide den baserritar bati. Datorren astelehenean berriro leku horretara joateko asmoa agertu du baserritar horrek, eta babesa emateko deia zabaldu dute.\nEHNE Bizkaia sindikatuaren Facebook orriaren bitartez egin du UKagroasanbladak jazotakoaren kontakizuna eta salaketa. Azaldu dutenez, joan den astelehenean aipatutako baserritarra bendejagaz zebilen Itzubaltzetan, elizako aterpean, eta udaltzainak berarengana joan eta handik alde egiteko eta berriro saltokirik ez ipintzeko esan zioten.\nPoliziakaz eztabaidatu ostean, baserritarrak dena batu eta joan egin zen, genero gehiena salduta zeukan eta. Hala ere, datorren astelehenean, irailaren 3an berriro leku horretara bueltatzeko asmoa agertu du. UKagroasanbladak deia egin du hari babesa eman eta elkartasuna adierazteko bertara joateko, 17:30 eta 20:30 bitartean.\n"Herrietako bezeroei gure produktuak gerturatu eta zuzenean saldu ahal izateko, baserritarrek beti euren esku izan duten baliabidea izan da bendeja", adierazi dute; "Uribe Kostan gabiltzan baserritarrok ere aukera eta kultura hori baliatu nahi dugu, bestelako interes ekonomikoen gainetik. Beharrezkoa iruditzen zaigu plazak modu ordenatu eta erraz batean egin ahal izatea. Ez gara delinkuenteak, baserritarrak baizik".


Kontsultak Identifikazio zenbakia: 900006110\nZergadunak kalte-ordaina jaso zuen, kausa objektiboengatiko kaleratzearen ondorioz. Zenbateko horretatik, zati bat Langileen Estatutuko 53. artikuluan (kausa objektiboengatiko kaleratzea) derrigorrez aurreikusitako kalte-ordainari dagokio. Gainerakoa enpresak ordaindu zion osagarri batetik dator. PFEZan jaso duen kalte-ordainak duen zerga tratamendua ezagutu nahi du.\nLangileen Estatutuko 52. artikuluko c) letran aipatu zioren batengatik kaleratu balute, jasotako kalte-ordaina salbuetsita egongo da Langileen Estatutuan iraizpen bidegaberako derrigorrez ezarritako zenbatekoraino (33 egun lan egindako urte bakoitzeko, 24 hileko soldataraino gehienez), gehienezko muga 180.000 euro izanik.\nLangileen Estatutuko 52. artikuluko c) letra horretako kasuren batean ez balego, kalte-ordaina Langileen Estatutuan kausa objektiboengatiko iraizpenerako ezarritako gehienezko zenbatekoraino egongo da salbuetsita (20 egun lan egindako urte bakoitzeko, 12 hileko soldataraino gehienez), gehienezko muga 180.000 euro izango dela kasu honetan ere.\nSalbuespenaren mugaren gainetik kobratzen diren zenbatekoak zergapeko lan etekinak dira, baina horiei 100eko 60ko edo 50eko integrazio portzentajeak aplikatu ahal zaizkie, kapital gisa jasotzen badira eta zergadunak hurrenez hurren 2 edo 5 urte baino gehiagoan lan egin badu kaleratu duen enpresarentzat. 100eko 100etik beherako integrazio portzentaje horiek aplikatu ahal zaizkien etekinen zenbatekoa ezin da 300.000 eurotik gorakoa izan.


2 M 13 - BIBLIJA.net - Biblia interneten\n2 Makabearrak 13\n2 Makabearrak : Sarrera 1 2 3 4 5 6 7 8 9 10 11 12 13 14 15\nAntioko V.ak Menelao hilarazi\n1 Seleukotarren agintealdiko ehun eta berrogeita bederatzigarren urtean\n13,1 149. urtea: K.a. 163ko udazkena. Jerusalemgo gotorlekua inguratzen ari zen Judas bere gudari-taldearekin (ik. 1 M 6,18-19); beraren kontra zetorren errege seleukotarra.\n, Judasek eta beronen gizonek jakin zuten Antioko Eupator Judearen kontra zetorrela gudaroste handiarekin. 2 Harekin batera zetorren Lisias ere, erregearen hezitzaile eta gobernuburua. Ehun eta hamar mila oinezkoz, bost mila eta hirurehun zaldizkoz, hogeita bi elefantez eta gurpiletan igitaiak zituzten hirurehun gurdiz osaturiko gudarostea zekarten.\n13,2 Antioko V.aren gudarostea 1 M 6,28-30.\n3 Menelao ere elkartu zitzaien eta, azerikeria handiz, zirikatu egin zuen Antioko, bere aberria salbatzeagatik ez, bera agintearen jabe egiteagatik\n13,3 agintearen jabe egiteagatik: Apaiz nagusiaren kargua berriro eskuratzeagatik, alegia (ik. 4,24-25). Ez da inon esaten noiz bota zuten kargu horretatik.\n13,3 Menelao 4,23-25.\n4 Baina erregeen Erregeak Antiokoren haserrea pitzarazi zuen gaizkile haren kontra. Izan ere, Lisiasek esana zion erregeari Menelao zela hondamen guztien erruduna. Orduan, Menelao Berea\n13,4 Berea: Mazedoniako hiri baten izen hau Siriako beste bati jarria zion Seleuko I.a Nikator erregeak, seleukotar errege-sailaren sortzaileak.\nizeneko hirira eraman eta han bertako ohituren arabera hiltzeko agindu zuen erregeak. 5 Bazen hiri hartan hogeita bost metroko dorrea errautsez betea; dorreak jiragailu bat zuen, alde guztietatik isuria errautsetarantz zuela. 6 Lapurreta sakrilegoa nahiz beste hoben handiren bat egiten zuena hara bultzatu ohi zuten denek, hil zedin. 7 Horrelako zigorrez hil zen Menelao maltzur hura, eta lurrik ere ez zioten eman\n13,7 lurrik eman ez: Ik. Ez 29,5 oh.\n. 8 Bidezko zen horrela hiltzea, aldarearen aurka gaiztakeria asko egina baitzen, eta aldareko sua eta errautsa sakratuak baitira; horrela, errautsetan izan zuen heriotza\n13,8 Talioi-legea betez (ik. Ir 21,23-25 eta konparatu 2 M 8,33 eta 9,28 tx.ekin).\n13,8 bekatuaren araberako zigorra 9,6+.\nJuduen garaipena Modinen\n9 Antioko erregea asmo basatiz betea zetorren, juduak bere aitaren garaian baino askoz gogorrago tratatzeko gogoz. 10 Hori jakitean, gau eta egun Jaunari dei egiteko agindu zion Judasek bere gudarosteari, aurrekoetan bezala oraingoan ere lagun ziezaien. Izan ere, dena galtzeko arriskuan zeuden: legea, aberria eta tenplu santua.\n13,10 legea… galtzeko arriskua 6,1-11; 1 M 1,44-51.\n11 Jaunari eskatu behar zioten, berriro arnasa hartzen hasia zen herria ez uzteko atzerritar biraolari haien esku. 12 Halaxe egin zuten denek batera: hiru egunez etengabe, hasperenka, baraurik eta lurrean ahuspezturik otoitz egin zioten Jaun errukitsuari. Ondoren, adoretu egin zituen Judasek eta prest egoteko agindu. 13 Arduradunekin biltzar berezia egin ondoren, ateratzea erabaki zuen, Antioko erregea Judean sartu eta Jerusalemez jabetu baino lehen arazo hura bukatzeko, Jaunaren laguntzaz.\n14 Arazo haren irtenbidea diren guztien Egilearen esku utzirik, legeak, santutegia, hiriburua, aberria eta erakundeak defendatzeko gogotsu borrokatzera dei egin zien Judasek bere gizonei. Gero, Modin\n13,14 Modin: Makabearren sorterria, Jerusalemdik ipar-mendebaldera 30 km ingurura (ik. 1 M 2,1-5).\nhiriaren inguruetan ezarri zuen kanpalekua. 15 Gizonei «Jainkoa garaile!» eman zien guda-deiadartzat eta, gudari gazte hoberenak harturik, erregearen kanpalekuari eraso zion gauez. Kanpalekuan bi mila gizon hil zituzten eta elefanterik handiena zauritu, beronen gidari eta guzti.\n13,15 elefanterik handiena zauritu 1 M 6,43-46.\n16 Kanpalekua ikaraz eta beldurrez bete ondoren, alde egin zuten garaile. 17 Biharamunean, eguna argitzean, dena bukatua zen, Jainkoak Judasi eman zion babesari esker.\nAntioko V.ak hitzarmena egin juduekin\n(1 M 6,48-63)\n18 Juduen ausardia nolakoa zen ikusirik, amarrukeriaz hartu nahi izan zituen erregeak gotorlekuak. 19 Hurbildu zen Bet-Surrera\n13,19 Bet-Sur: Jerusalemdik hegoaldera 25en bat km-ra (ik. 11,5).\n, juduen gotorleku sendora, baina atzera eragin zioten, garaitua eta porrokatua utzirik.\n20 Behar zutena helarazi zien Judasek barrukoei. 21 Baina judu-gudarosteko batek, Rodokok, isilpeko berriak eman zizkien etsaiei. Jakin zuten, ordea, saldukeria juduek; eta Rodoko harrapatu eta hil egin zuten.\n22 Orduan, bigarren aldian hizketatu zen erregea Bet-Surrekoekin; bakeak egin eta joan zen. Gero, Judasen gudarosteari eraso zion, baina juduek garaitu egin zuten.\n23 Bitarte horretan, erregeak Antiokian utzia zuen Filipo, bertako arazoen arduradun. Eta jakin zuen Filipo kontra jaiki zitzaiola. Izuturik, juduak deitu eta zin eginez, onartu egin zituen berauen baldintza bidezko guztiak eta, horrela, juduekin adiskidetu. Gero, oparia eskaini eta Jerusalemgo tenplua ohoratu zuen. Eskuzabal izan zen toki santuarekin\n13,23 jentil batek oparia eskaini 3,35. Ik. 8,36+.\n24 eta ongietorria egin zion Judasi\n13,24 K.a. 163. urteaz geroz erregeak ontzat hartu zuen Judasen aginpidea eta ez zuen beste gobernaririk izendatu Judearako. Esan daiteke orduan hasi zirela asmondarrak agintzen. Ia ehun urtez gobernatu zuten, K.a. 37. urtean Antigona hil zuten arte, Flavio Josefok dioenez.\n. Ondoren, Ptolemaida eta Gerra hirien arteko lurraldearen gudalburu Hegemonida utzirik, 25 Ptolemaidara joan zen. Hiri hartakoak, ordea, oso minduak\n13,25 oso minduak: Ptolemaidakoak juduen kontrakoak baitziren (ik. 6,8-9).\nzeuden erregeak juduekin hitzarmen hura egin zuelako. Hain zeuden haserre, ezen hautsi egin nahi baitzuten hitzarmen hura. 26 Orduan, Lisiasek harmailara igo eta ahal bezain ongi defendatu zuen hitzarmena; irabazi zuen herriaren oniritzia, jendea baretu eta berauen onginahia bereganatu zuen. Gero, Antiokiara joan zen.\nHalaxe gertatu ziren erregearen guda-irtenaldia eta atzeraldia.\n13,26 Lisias Ik. 11,13-21.


Dirección corta: https://lahaine.org/eV8Z\n11/12/2015 :: Euskal Herria, Nacionales E.Herria\nx Iker Heredia de Elu\nIker Heredia de Elu, Ikasle Abertzaleak, Jarrai (KAS), ETA eta EPPK-ko Portugaleteko militante ohia * E.H\nUrtebete baino ez nuen estatu espainolak nire herriaren eta estatuko langile guztion zapalkuntza betikotzen jarraitzeko beharrezko izan zuen eta gaur arte luzatzen den maskarada konstituzionala inposatu zuenetik.\n78ko Abenduaren 21eko egun beltza iritsi zen horrela. Beste hainbaten antzera, bere bizitza Euskal Langile Herriaren askapen bikoitzaren zerbitzura jarrita, Argala erail zuten Angelun. Ordudanik izan dugu, beste askorenarekin batera, bere irudia paratuta edo gordeta Euskal Herriko hamaika etxetan. Hiltzen dizkigutenean soilik ezagutzen ditugula esan zuen norbaitek. Hala, aitite eta amamak Argalaren irudia zuen eranskailua paratu zuten Leninen irudi handia zuen koadroan, bandera errepublikar txikitxo batekin batera. Handik urte gutxira galdegin nion amamari koadroan agertzen zirenengatik, jakinminak jota. “Es Lenin, fue un hombre muy bueno” esan zidan. Koadroari gaineratutako beste irudia seinalatzen nuela ikusirik, “este es Argala, nos lo mataron” esan zidan amamak, pasadizo honekin oroitzean nik sentitzen dudan antzerako samin eta harrotasunarekin. Argalak eta berarekin batera herri langilearen askapen bikoitzaren alde hitzez eta ekintzez aritu ziren iraultzaileak ezagutzen azkar ikasi nuen nor zen nor herri honetan, nortzuk diren betiko adiskide, nortzuk egoeraren gogortasunaren araberako behin behineko lagun, nortzuk saldukeriaren eta hipokresiaren mugarik ezagutzen ez duten iruzurgileak eta nortzuk adjektibazio zehatzik behar eta merezi ez duten etsaiak. Argalaren kezka nagusienetako bat Konstituzioa inposatu eta geroko egoeran printzipio iraultzaileak bazter utzi gabe helburu politiko estrategikoak irmo defendatzen jarraituko zuen langileriak gidatutako herri mugimendu borrokalaria bizirik mantentzea zen. Hau da, faxismoaren errepresio beltzenak lortu ez zuena, hauteskunde burgesek, saldukeri sozialdemokratak eta, besteak beste, goranzko joera hartzen zihoan\nkontsumismo maila basatiak ez irenstea. Frankismo klasikoaren forma aldaketa borroka armatuari zor zitzaion bezala, espetxeratutakoen kaleratzea herri borrokari zor zitzaiola zioen Argalak. Herri eta Langilegoarentzako KAS Alternatibaren defendatzaile sutsu, programa demokratizatzaile haren aldeko mugimendua nola osatu eta egituratu izan zen bere azken urteetako kezka eta egiteko nagusia. 29 urte zituela erail zuten, ibilbide oparoa utzi zigularik ondare.


Eusko Jaurlaritzak eskola kirola baimendu du | Gizartea | Berria\nHaur batzuk futbolean, artxiboko irudian monika del valle / foku Tamaina handiagoan ikusi\n2022ko urtarrilak 25 12:51\nEusko Jaurlaritzako Osasun Sailak iragarri duenez, eskola kirola baimenduta egongo da ostiraletik aurrera. Gaur bildu dira Osasun, Kultura eta Hezkuntza Sailetako ordezkariak, eta erabaki dute orain arteko mugak bertan behera uztea.\nUrtarrilaren 4an eguneratu zuen Eusko Jaurlaritzak ikastetxeetako protokoloa, eta orduan erabaki zuen eskola kiroleko lehiaketak bertan behera uztea; entrenamenduak, berriz, mantendu egin zituzten. Kirol federazioen artean haserrea eragin zuen erabakiak, eta Gipuzkoako hamazazpi federaziok Eusko Jaurlaritzari eskatu zioten lehiaketak berriz egin ahal izatea. Federazioen arabera, eskola kirola eten izanak ez du izan «oinarri zientifikorik», irailetik ez baita «ondorio ezkorrik» agertu. Arabako eta Gipuzkoako aldundiek ere eskaera bera egin zioten joan den astean.\nLehiaketak baimentzeko erabakiaren berri izan bezain pronto, Gipuzkoako Foru Aldundiak ohar bat kaleratu du. Harkaitz Millan Kultura eta Kirol diputatuaren irudiko, «albiste ona» da eskola kiroleko lehiaketak itzultzea, eta euren eskaerak kontuan hartu izana eskertu du: «Eusko Jaurlaritzak entzun ditu bai Gipuzkoako Aldundiaren eskaerak, bai lurraldeko federazioenak eta kirol eragileenak, eta pozik gaude asteburu honetan eskola kirolari berriro ekitearekin». Halaber, erantsi du «segurua» dela, protokoloetan ezarritako neurrien ondorioz.


Aurtengo Tourraren balantzea: Fair Play-az kokoteraino! – Tropela.eus bloga\nBidaltzailea:Tropela Elkartea\t 2010-07-26 Utzi iruzkina Aurtengo Tourraren balantzea: Fair Play-az kokoteraino! bidalketan\nTourraren ajea oraindik pasa gabe dutela, bero-beroan aritu zaizkigu gure solaskideak. Gaurkoan, saio berezia izaki, Iosu Garate (@iosugarate) elkartu zaie Egoitz Lizaso (@elizaso) eta Oihan Odriozolari (@oodriozola). Hiruren artean errepaso bikaina eman diote hiru aste hauetan gertatuko ekintza aipagarrienei eta ahotan izan duten Tour osoan zehar entzun dugun Fair Play edo kiroltasuna. Idatzi gabeko arau horietaz kokoteraino daudela ere komentatu dute eta Tour honetako bi indartsuenen (Contador eta A.Schleck) laguntasuna ez dela oso naturala izan iruditu zaie.\nSaioa luze joan da eta bertan, Tour honetan loreak merezi dituztenak zein izan diren (Cavendish, Petacchi, Cancellara, Purito, Hesjedal) eta huts egin dutenak zein izan diren (Armstrong, Basso, Wiggins, Evans, Freire eta euskaldunak oro har) banan-banan aztertu dituzte. Tropelako multzoak ere jorratzeko astia hartu dute eta azkenean umore puntu batez amaiera biribila eman diote saioari. Ea zeuen gustukoa den.\nAurreko podcastak (Bertan aurkituko dituzu aurreko etapetako podcastak ere):\n– Tourreko 20. etapa\nBidaltzailea:Tropela Elkartea 2010-07-26 Hemen argitaratua:Frantziako Tourra, IritziaEtiketak: Andy Schleck, balantzea, Cancellara, Cavendish, Chavanel, Contador, Hesjedal, Menchov, Petacchi, Purito, Samuel Sánchez


"Udal talde moreak gobernuko parte balitz bezala jokatzen du maiz" - Noticias de Gipuzkoa\n"Udal talde moreak gobernuko parte balitz bezala jokatzen du maiz"\n– m.a. 24.10.2020 | 01:27\nOrdiziako EAJ-PNV taldeko kide batzuk, pandemia baino lehen. Argazkia: EAJ\nordizia – Ordiziako EAJ-PNV alderdiak eskaera bat aurkeztu du Udalean, zalantzak baititu Udalak egun duen osaeraren inguruan. Honakoa galdetu die EH Bildu alderdiko Udal Gobernuko kideei: "Argitzea nahi dugu ea Elkarrekin Podemos-Ordizia Orain gobernuaren talde den edo ez. Udal talde moreak gobernuko parte balitz bezala jokatzen du maiz".\nAdibidea ere mahai gainean jarri dute: "Aurrekontuak negoziatzeko egin genuen bileran, adibidez, EH Bilduko ordezkariez aparte Podemosekoak ere egon ziren gure ekarpenez hitz egiteko negoziazio mahaian". Jeltzaleek nabarmendu dutenez, normalean, bi alderdien artean izaten diren negoziaketetan, batetik, Udal Gobernua osa-tzen duten alderdietako ordezkariak egoten dira, eta, bestetik, oposizioko taldekoak.\n"EH Bilduk ez du aurkeztu orain arte Elkarrekin Podemos-Ordizia Orain alderdiarekin gobernatzeko akordiorik", adierazi dute jeltzaleek. Deseoroso ere agertu dira egoerarekin, esanez, udal taldeek herriko eragileekin egiten duten bileretara joateko gonbidapenik ez dutela jaso izan orain arte, baina, bestalde, alderdi moreko kideak bertan egoten direla eta parte hartu dutela.\n"nahasmena" EAJk herritarren eskutik kritikak ere jaso dituztela azpimarratu dute: "Kritikak entzun behar izan ditugu gonbidatuta ez geunden bilera edo ekitaldietara ez joateagatik, eta nahasmen hori argitzea eta zuzen jokatzea eska-tzen diogu Gobernuari".\nGauzak horrela, bi eskaera egiten dizkio Ordiziako EAJ-PNVk, EH Bilduri. Batetik, Ordizia Orain Udal Gobernuko talde bada herritarrei hori komunikatzea, eta ez bada, alderdi guztiei ekitaldi eta ekimenetan parte hartzeko gonbidapena zabaltzea, "talde guztiak direlako maila bereko herri ordezkari", gaineratu dute.\nMadrid no repite concesiones\nSarralle construirá una de las plantas tecnológicas más avanzadas del mundo


Anton Abbadiaren bizitza hobeto ezagutzeko aukera eskaintzen du Morilloren azken eleberriak - GARA\nAnton Abbadiaren bizitza hobeto ezagutzeko aukera eskaintzen du Morilloren azken eleberriak\nFernando Morillo idazleak Anton Abbadiaren bizitzaren berri izan zuen eta jakin-mina sortu zion. Frantziako Zientzia Akademiaren laguntza izan zuen gaztetxoei zuzenduko nobela eta DVDa sortzeko.\n2011ko udazkenean hasi zuen Fernando Morillo idazleak Hendaiako Abbadiako eremuan egonaldia. Nekatoenea izeneko etxean kokatua, idazleak Anton Abbadia zenaren bizilekua eta bizitza hurbiletik ezagutzeko aukera izan zuen, eta horren berri emanez, «Abbadiaren sekretua» izeneko eleberria eta DVDa kaleratu ditu.\nGaztetxoentzako abentura liburu bat idatzi nahi izan zuen Morillok, Anton Abbadiaren «izaera eta ametsak» islatuz. «Gaztelua aztertzeko aukera izan nuen egonaldian, eta leku horri esker, Antonen munduan sartzeko», argitu du idazleak.\nZientziazale eta euskaltzale izan zen aldetik, Fernando Morillok Anton Abbadiaren berri bazuen, baina bertaratzerakoan «gutxi ezagutzen» zuela ohartu zela aitortu du. Eta ezagutza hori hobetzeko, Frantziako Zientzia Akademiaren laguntza izan zuen.\nHorrenbestez, Abbadia jauregia eraiki zuena Leonardo da Vincirekin parekatzen du idazleak. Zientzialaria, unibertsalista, filologoa, humanista eta, besteak beste, bildumazalea zen Anton Abbadia.\n«Abbadiaren sekretua» eleberriak abentura, historia eta adiskidetasuna biltzen dituen istorioa dakar. Alar eta Kaiet anaiek, Rebeka eta Daniel aiton-amonek eta Nikole lagunak sekulako abentura biziko dute Abbadia eremuan eta Abbadia gazteluan. «Antonen inguruko bizipenak eta probak bizitzen eta gainditzen arituko dira liburuan pertsonaiak. Liburua modu berezian irakurzaletasuna pizteko, eta Anton Abbadia hobeki ezagutzeko idatzi dut», azpimarratu du, berriz, Morillok.\nEtorkizunean proiektuarekin jarraitzeko asmoa daukala jakinarazi du idazleak. «Abbadiaren sekretua» eleberri laburrean, Antonen oihartzuna xuxurlatu besterik ezin izan duela egin nabarmendu du Morillok. Horiek horrela, asmo sendoago bat darabil buruan: Antonen bizitza bera nobela bihurtzea.\nMartxoan, Hendaian, hainbat ekitaldi antolatu ohi dira berariaz euskara sustatzeko. Horren karietara, Abbadia eremuko arduradunek, Fernando Morillok idatzitako liburuaren bidez, eremua hobeki ezagutarazteko ekitaldiak antolatzeko asmoa dute. Horrekin batera, Biarritz eta Donibane Lohizuneko mediatekekin harremanetan hasi dira hitzaldiak antolatzeko. Bestalde, datorren urtean Abbadian egonaldia egingo duena aukeratzeko deialdia abiatzen ari dira Euskal Kultur Erakundea, Idazleen elkartea eta Abbadiako eremua bera, hau da, ekimenaren antolatzaileak.\nFernando Morilloren egonaldia Euskal Kultur Erakundeak bultzatutako ekimenaren lehen esperientzia izan da. 2012an, Ekhine Egiguren donostiarra izan da gonbidatua.


2018ko irailaren 22a, larunbata | Ordua Euskal Herrian 23:14:13\n‘Harmony of the Seas’ luxuzko trasatlantikoa Bartzelonara ailegatuko da ekainean. Bere bi motorrek 52.000 litro erregai irensten dute orduro; 1.250.000 litro egunean.\n“Erregaia irensten duen munstroa”. Horrela definitu du Amigos de la Tierra elkarteak itsasontzia, eta eraiki duen enpresaren “inkoherentzia” salatu du.\nKonpainia horrek konpromisoa hartu zuen sustantzia kutsakorren emisioa jaisteko; aitzitik, AEBetako 77.000 etxeetan gastatzen den energia baino gehiago kontsumitzen duen barkua egin du.\nEuropar Batasuneko lege baten arabera, itsasontziek sufre gutxiko erregaia erre behar dute portuetan geldi daudenean. Hori horrela izan da ere, adituek adierazi dute autoen diesela baino 100 aldiz gehiago kutsatzen dutela itsasontzi horiek.\nBarku horiek igortzen dituzten partikulak oso txikiak dira, eta erraztasunez ailegatzen dira odolera. Sustantzia horiek eragin ditzakete alergiak, gaixotasun kardiobaskularrak eta baita minbizia ere. Eragina, gainera, ez da portuaren ingurura mugatzen; haizeak eta baldintza meteorologikoen ondorioz, kutsadura hiritik 400.000 kilometroraino ere zabal daiteke.\nHarmony of the Seas: 10 pisu, 23 igerileku, 20 jatetxe, kasinoa, 1.400 pertsonentzako antzokia, 12.000 espezieko parkea, ospitalea, ziegak eta beilatokia. 9.000 pertsona ekarriko ditu Bartzelonara, eta sekulako inpaktu ekonomikoa eragingo omen du hirian. Baina, irabazi ekonomikoak herritarron osasunen gainetik jartzen duen turismo eredua nahi al dugu?


Lanpostu bat eskaini nahi dut\nHasieraOarsoaldeaEskualdeko garapen agentziaSailakEnpleguaLan bat eskaini nahi dut\nZure enpresan langile kualifikatuak behar badituzu, ondorengo formularioa bete. Oarsoaldeak lan eskaintzak eta eskaerak aztertuko ditu eta irtenbiderik onena emango dizu.\nZerbitzu honen bitartez, langile berriak zure enpresan has daitezen jarraitu beharreko izapideak egin ahal izango dituzu. Zerbitzua eskatu eta berehala Oarsoaldea S.A.ko langile kualifikatuak zurekin harremanetan jarriko dira lan eskaintzaren xehetasunak aztertu eta lan horretarako hautagai egokiena aurkitzeko asmoz.\nBehar duzun lanpostua*\nBestelako eskakizunak (ikastaroak, karnet profesionalak, bestelako gaitasunak eta abar...)*\nLanean hasteko data\nLan edo zerbitzu jakineko kontratua\nEkoizpen-gorabeherengatiko behin-behineko kontratua\n3 hilabete baino gutxiago\n6 eta 12 hilabete bitartean\nUrte 1 baino gehiago\nZuk eskuratzen dizkiguzun datuak “ENPRESAK” izeneko fitxategi automatizatuan sartuko dira eta horren arduraduna OARSOALDEA, B.A. izango da. Bere helburua laguntzen eta dirulaguntzen berri ematea; kontsultak, iradokizunak eta langile-eskaerak erantzutea, enpresa-zerbitzuak eskaintzea eta jarduera hedatzea da. Fitxategia Datuak Babesteko Espainiako Agentziari jakinarazi zaio eta datuen segurtasun osoa bermatzeko segurtasun-neurriak ditu.\nDatu pertsonalak babesteari buruz indarrean dagoen araudia betez, Datuak Babesteko Oinarrizko Legeak espresuki aitortzen duen ikusteko, zuzentzeko, kentzeko eta errefusatzeko eskubidea izango duzu. Horretarako, dbol-lopd@oarsoaldea.net posta elektronikoaren bidez Segurtasuneko Arduradunarekin harremanetan jarri eta fitxategiaren izena adierazi beharko duzu. .\nHelburuakZerbitzuakHitzordua eskatuLan eskaintzakPrestakuntza ikastaroakEnplegu Zentroa- Zuk zeuk bilatu behar duzunaLanean dauden pertsonentzat PrestakuntzaEnplegu poltsaLanbide bat ikasiEnpresa bat sortu nahi dutEkintzaileentzat PrestakuntzaLan bat eskaini nahi dutPrestakuntza ikastaro bat eskaini nahi dut\nolibet@oarsoaldea.net943 510 200\nEskualdeko Enplegu Plana 2013ko proiektuak (pdf)\nEskualdeko Enplegu Plana Oarsoaldea 2012 (pdf)


Irekia Eusko Jaurlaritza - Gobierno Vasco :: Eusko Jaurlaritzak eta Uvescok lan esperientziaren bidez jasotako lanbide-konpetentziak egiaztatzeko hitzarmena sinatu dute\nEusko Jaurlaritzak eta Uvescok lan…\n<img src="https://www.irekia.euskadi.eus/uploads/cover_photos/42520/original/arrandegia.jpeg" style="max-width:100%" alt="" />\nSupermerkatuko langileek euren laneko zereginetan jasoriko lanbide-konpetentziak egiaztatu ahal izango dituzte, eta Profesionaltasun-ziurtagiriak eskuratu merkataritza jarduerekin, harakintzarekin nahiz arrandegiarekin zerikusia duten jardueretan\nEusko Jaurlaritzako Enplegua eta Gizarte Politikak eta Hezkuntza Sailek UVESCO supermerkatu katearekin lankidetza hitzarmena sinatu dute. Hitzarmen honi esker, lan-esperientziaren bidez edo prestakuntzarako bide ez-formalen bidez eskuratutako lanbide-konpetentziak ebaluatzeko eta egiaztatzeko jarduerak burutu ahal izango dira. Enpresa horretan merkataritza jarduerak, harategiko lanak zein arrandegikoak burutzen dituzten beharginen kualifikazioa hobetzeko aukera eskaintzen du hitzarmen honek.\nHala nahi badute eta lanbide-konpetentziak ebaluatzeko eta egiaztatzeko prozedura bat gainditzen duten langileek, Eusko Jaurlaritzak ematen duen honako Profesionaltasun-ziurtagirietako (PZ) bat eskuratu ahal izango dute:\nSaltoki txikiak kudeatzeko jarduerak, PZ\nBezeroarekiko harremanerako administraritza jarduerak, PZ\nSalmenta jarduerak, PZ\nHarakintza eta haragikiak prestatzea, PZ\nArrandegia eta arrantza zein akuikultura produktuak prestatzea, PZ\nKasurik gehienetan ez dira ohiko azterketak izaten, proba praktikoak baizik. Proba praktikoen bidez, langileek konpetentzia horien jabe direla erakutsi behar izaten dute.\nHorretarako, Eusko Jaurlaritzak berariazko deialdia luzatuko du, prozedura honetan parte hartu nahi duten UVESCOko langileek izena eman ahal izan dezaten.\nSupermerkatu katearekin sinaturiko hitzarmenak, gainera, gorago aipaturiko Profesionaltasun-ziurtagiriez gain, honako hau ere aurreikusten du: hezkuntza sistemako Lanbide Heziketa titulu bat eskuratu ahal izateko konpetentzia-atal kopuru handi bat gainditzeko aukera, zehazki, Merkataritza Jardueretako Teknikari titulua (Lanbide Heziketako Erdi Mailako titulu bat).\nProzedura honek, aukera ematen die langileei lan-eskarmentuaren bidez eskuratu dituzten lanbide-konpetentziak egiaztatzeko, eta honela, euren kualifikazio-maila hobetzea eta prestakuntza-ibilbidean jarraitzea errazten zaie.\nUVESCOrekin sinaturiko hitzarmen berri hau joan zen martxoan Eusko Jaurlaritzak Euskadiko sei enpresa handirekin –tartean zen supermerkatu katea ere- adosturiko esparru-akordioaren ondorioz jaio da. Orduko hartan Lanbide Heziketa bultzatzeko ez ezik, euren langileen prestakuntza hobetzeko eta garapen pertsonal zein profesionalaren aldeko ekintzak burutzeko konpromisoa ere azaldu zuten enpresa sinatzaileok.\narrandegia.jpeg 90 KB (jpeg)\nIRAGARKIA, Gizarte Zerbitzuen Zuzendaritzarena, zeinaren bidez bidez luzatzen baita Euskal Autonomia Erkidegoko autonomiari eta mendekotasunari arreta emateko sistemako zaintzaile, gerokultore eta etxez etxeko laguntzaileen kategorietan egiaztatuta ez dauden…


Euskal Herriko bidaia-gida/Ibilbideak/Piedrarredonda inguratuz — Wikibooks\nEuskal Herriko bidaia-gida/Ibilbideak/Piedrarredonda inguratuz\nBriñas, Haro, Piedraredonda, Gaztelu, Carabriñas\n12,5 km. 3 ordu.\nBriñasko San Adrian bidari jarraituta, Carabriñas parajean gaindi ibiliko gara, Harora iristeko asmoz.\nBriñasko San Adrian bideari jarraituta, Carabriñas parajean gaindi ibiliko gara, Harora iristeko asmoz. \nPiedrarredonda harrizko gotorleku baten moduan gailentzen da Carabriñasko ordoki zabalean. Mahastiek inguratua da harritzarra, eta Toloño mendilerroari begira dago. Erpin geodesiko xume bat ikusiko dugu tontortxoan, baita labar dolare bat gainaldeko harri zapalean ere. Ingurua bisitatu duten aditu guztiak, ordea, ez omen dira iritzi berekoak, bestelako interpretazioa eman baitiote harri handiak gordetzen dituen forma eta zulo orori. Horren haritik, Piedrarredondako muino sonatua Briñasko zubiaren ondoko Gazteluarekin eta Toloño tontorrarekin lotu nahi izan da, hirurak lerro zuzeneko ordena perfektuan daudelakoan. Harritzarrean santutegia zeltiberiarra existitu zela esaten duenik ere bada. Argudioen artean, haitzaren ertzean ikus daitekeen lau metroko altuera duen gizaki baten irudia. Baita harriaren petroglifoak eta animaliak sakrifikatzeko lekua ere, besteak beste.\nBriñas (Errioxa, Espainia) herrira heldutakoan, pilotalekuaren parean ikusiko dugun lekuan utziko dugu autoa, herrigunean sartu gabe. Santutxu txiki bat ikusiko dugu bertan. Eliza altxatzen deneko plazarantz abiatuko gara, astiro-astiro. Ramon Arambarri enparantzara helduta, ordea, ezkerraldera jo eta Ebro ibaira jaitsiko gara. Eskuinetik segituko dugu, Ebro ibaiko ur lasaiak ondoan ditugula. GR 99 Ebro zidorra eta Done Jakue bidea lagun, errepide estuan aurrera egingo dugu. Ertza janzten duten makalak gogaide, zazpi begi dituen zubira helduko gara.\nIbaia zeharkatu eta ezkerrera egingo dugu. Gaztelu izeneko muinoaren oinaldetik jarraituko dugu, goxo-goxo, Carabriñas parajea helmuga duen bide-seinaleari jaramon eginez. Gazteluko eskuineko ezponda amaituta, eskuinera hartuko dugu bidebanatzean. Hala, aurrera egingo dugu Ardoaren Ibilbideko pintura arrastoek agintzen dutenez. Laster, baina, harrizko blokeez osatutako talaia deigarri bat ikusiko dugu ordokiaren erdi-erdian, gotorleku baten antzera altxaturik: Piedrarredondako talaia ezaguna da. Hara bideratuko ditugu gure pausoak, tontorrera igotzeko asmoa dugu eta.\nEzkerrera eta behera egiten duen bideari muzin egin eta harrizko tontorra aurrez aurre dugula, GR 99 zidorra adierazten duten bi zutoin ikusiko ditugu bidebanatze batean. Ezkerreko bidea hautatuko dugu han, eta Carabriñas bideari oratzen jarraituko dugu. Toloño mendilerroak eskaintzen duen paisaiaz bapo-bapo gozatzeko aukera izango dugu ibilian aritzen garen bitartean. Bi minutu nahikoak izango dira harrizko muino deigarrira doan bidexka ikus dezakegun. Hasieran, mahastien artean ibiliko gara; gero, harria inguratu, eta harrizko mailak zapalduta gainaldean izango gara.\nTontorretik jaitsi eta Carabriñas bidean aurrera ekingo dugu. Eraikin handi baten ondora iritsiko gara minutu gutxiren buruan. Torrentejoko Andra Mariaren baseliza interesgarria ibaiaz beste aldean ikusiko dugu, Bastidako ondare lurretan. Hegoaldera egiteko abagunea da orain, baita Toloñoko mendiguneari bizkarra emateko ere. Iturri monumental bat atzean utzita, Haro eta Bastida lotzen dituen errepidera irtengo gara. Eskuinetik jarraituko dugu pitin bat, 50 metro baino ez. Gero, ezkerrera hartu, mahastia inguratu, eta Harorako errepidera irtengo gara berriz. N-124 errepide nagusiaren eta trenbidearen azpitik igarota, Tiron ibaiko zubira helduko gara. Kalean gora joko dugu han, eta Haroko plazara helduko gara. Piper beteak eta bestelako mokadu ederrak dastatzeko hamaika leku deskubrituko ditugu Haroko alde zaharrean. Baita arkitektura eta historia interesgarria ere!\nHarotik barrena ibili ondoren, trenbidearen ondoko aparkaleku zabalera jaitsiko gara berriz. Tunel txikia zeharkatu, eta Bizkaiko Hiribidean gora egingo dugu. Roda upeltegia atzean utzi eta berehala, hots, N-124 errepide gainetik igaro bezain laster, ezkerretik segitu eta hari elektrikoaren azpitik igaroko gara. Briñasko zubira iristen lagunduko digu bideak. Zubira iritsi aurretik aukera dugu Gazteluko talaiara igotzeko. Behin zubian, joaneko bidearekin bat egingo dugu.


Ikerketa eta merkaturako transferentzia bultzatzeko hitzarmen bat - SPRI\nSPRI » Ris3 euskadi » Nanoteknologia » Ikerketa eta merkaturako transferentzia bultzatzeko hitzarmen bat\nFundación Barriéko presidenteak eta Jose Maria Pitarke CIC nanoGUNEko.\nEmaitzak merkatura transferitzeko bere Zientzia Funtsaren metodologia jarriko du Fundación Barriék CIC nanoGUNEren esku. Emaitza zientifiko-teknologikoen balorizazioko, kontzeptu-probetako eta merkaturatzeko faseetan oinarritutako bide-orri egokigarri batean datza metodologia.\nJosé María Arias Mosquera Fundación Barriéko presidenteak eta Jose Maria Pitarke CIC nanoGUNEko zuzendari nagusiak hitzarmen bat sinatu dute, gaur, Donostian, Fundación Barriék bere Zientzia Funtsaren bidez emaitza zientifiko-teknologikoak merkatura transferitzeko garatu duen metodologia ezartzeko nanoGUNEn.\nFundazioaren presidenteak azaldu duenez, “Fundación Barriéren Zientzia Funtsa ‘eginez ikastea eta hobetzea’ filosofian oinarritzen da; baliagarri izan da praktikaren bidez egiaztatutako metodologia bat diseinatzeko, garatzeko eta baliozkotzeko tresna gisa, eta, orain, nanoGUNEren esku utziko dugu, erabil dezan. Hala, erabat betetzen dugu gure helburua: beste eragile batzuek erabiltzeko moduko bide berriak diseinatzea eta modelizatzea”. Zientzia Funtsa 2011n sortu zen, eta, haren bidez, metodologia bat ezarri nahi da eta zubiak eraiki nahi dira bikaintasuneko ikerketaren eta merkatuaren artean, bikaintasuneko ikerketa merkatura irits dadin eta merkatuak patente, lizentzia, enpresa-kontratu eta abarren bidez itzul dezan.”Hitzarmen honen helburua da metodologia bat, bide-orri bat, abiaraztea eta egokitzea, gure inguruneko ikerketa-emaitzen garapen- eta merkaturatze-prozesuan lagunduko duena”, adierazi du Jose M. Pitarkek.“Egia bada ere emaitzak askotarikoak direnez eta oso merkatu desberdinetako aplikazioak dituztenez ez dagoela errezeta berdingaberik transferentzia teknologikoaren arloan, baliabide honek aukera ematen digu alor jakinetan baliagarriak izan diren esperientzien berri emateko eta gure garapen propioetara egokitzeko”, erantsi du.\nNanoGUNEren eta Fundación Barriéren arteko hitzarmen honi esker, nanoGUNEko ikertzaileen arabera egokitu daitekeen bide-orri horri jarraitu ahal izango dio Donostiako ikerketa-zentroak. Hitzarmenaren bidez, emaitzak merkatura transferitzeko prozesuen ezaugarrien eta baldintzen inguruan duten jakintza sakondu ahal izango dute ikertzaileek, ikerketa-proiektuak diseinatzen diren unetik bertatik zer transferentzia-aukera dauden aurresan eta aurreikusi ahal izan dezaten.Horregatik, “gure asmoa da metodologia hori ezagutzea eta gure ikertzaile guztiei helaraztea, gure zentroan bertan aurreikusten has daitezen zer behar eta zailtasun aurkituko dituzten merkaturagarri izan litezkeen emaitzek, eta, hala, errazagoa izan dadin haiek garatzea”, azaldu du Pitarkek. Bestalde, nanoGUNEk duen lankidetzazko izaera dela eta, “metodologia hau lankidetza-proiektuetan sartuko dugu, bai I+G eta garapen teknologikoa bultzatzeko euskal programen bidez (Eusko Jaurlaritza, GFA), bai ustiapen komertziala kontuan hartzen duten nazioarteko programen bidez (Horizon 2020)”, amaitu du Pitarkek.\nGaliziako ikerketa-sisteman izen handiko ikertzaile eta zientzialariek sortzen dituzten eta merkaturatze-aukerak dituzten emaitza zientifiko-teknologikoen balorizazioko, kontzeptu-probetako eta merkaturatzeko faseak finantzatzen ditu Fundación Barriéren Zientzia Funtsak. Horrez gainera, bazkide estrategiko gisa jarduten du fundazioak ikerketa-emaitzen balorizazioan, ustiapen komertzialean eta gizarteratzean, eta, horretarako, nazioarteko aditu-talde baten aholkularitzaz baliatzen da (besteak beste, Oxfordeko Unibertsitateko teknologia-transferentziaren enpresa, ISIS Innovation). Prozesu osoan, fundazioak oso hurbiletik laguntzen eta babesten du lantaldea, fase guztietan, negozio-adimena, kudeaketa-gaitasuna, analisia eta estrategiaren profesionalizazioa eskaintzen baitizkio eta proiektuaren zerbitzura jartzen baitu 50 urtean fundazioak lortu duen kontaktu-sare osoa. Emaitza gisa, Zientzia Funtsak —hasiera batean 5,5 M€-z hornitua— bost proiektu lagundu ditu, guztira 3 M€ inguruko inbertsioarekin, eta haietatik lau proiektu daude gaur egun indarrean. Bi proiektutatik sortu dira startup-ak, eta beste bi baliozkotze komertzialaren fasean daude.\nFundación Barrié Galiziako fundazio pribatu bat da. 1966an sortu zuen Pedro Barrié de la Maza enpresaburuak, arlo hauetako programen bidez Galiziako garapen sozioekonomiko eta kulturala sustatzeko helburuarekin: hezkuntza, zientzia, gizarte-ekintza, kultura eta ondarea. Zientziaren arloko programek hiru ildo estrategiko hauek dituzte, Fundazioak Galiziako ikerketarekin duen konpromiso sendoaren adierazgarri: ikerketa zientifikoa babestea, ikertzeko gaitasuna eragitea eta ezagutzaren transferentzia.


Ana Maria de los Dolores Eustaquia Vicenta Artazkoz Labaien (Altza, 1892-1930). Jaio zen urte berean Altzako San Martzial elizan bataiatu zuten. Aita Francisco Javier Mariano Ignacio de Artazcoz Urdinola zen (Oñatin, 1855-07-30), eta ama Maria Luisa Nemesia Labaien Aranzabe (Kuba, 1861), 1882. urtean ezkonduak. Alaba bakarra izan zen. Familia Herrerako Bidebieta jauregian bizi izan zen, Javier Artazkozek berak 1888. urte aldean eraikia.\nAna Maria hemezortzi urterekin ezkondu zen, Pedro Martinez de Irujo y Caro-rekin, Sotomayorko IX. dukea eta Irujo Etxearen V. markesa. Victoria Eugenia erreginaren Dama izateko ohorea eskuratu zuen. Bederatzi seme-alaba izan zituen eta horietako bat, Luis, Cayetana Fitz-James Stuart Silva-rekin ezkondu zen, Albako XVIII. dukesarekin, 2015. urtean zendu zena.\nsortze data: 2016-05-18 / eguneratze data: 2016-05-24


Erregistro batek bizi-aseguruak kobratu gabe geratzea eragotziko du | Consumer\nErregistro batek bizi-aseguruak kobratu gabe geratzea eragotziko du\nPoliza horien %10 inguru ez dira ordaintzen onuradunak ez ezagutzeagatik\nDiputatuen Kongresuak bizi-aseguruen erregistro bat sortzea onartu zuen atzo, interesdunek jakin ahal izan dezaten hildako pertsona batek polizaren bat kontratatua zuen heriotza kasuan eta zein erakunderekin. Horrela, aseguratzaileek ordaindu gabe utz dezaten saihestu nahi da, izan daitezkeen onuradunak ezezagunak direlako. Kalkulatzen da bizitza-polizen %10 inguru ez direla kobratzen onuradunek ez dakitelako polizarik badela.\nOnartutako testuak aseguru-etxeak behartzen ditu fitxategi horretan gaur egun Espainian dauden hamar milioi bizitza-poliza inguru inskribatzera, onuradunek kontsultatu ahal izan dezaten hildakoak heriotza-estaldura zenbat aseguru zituen kontratatuta jakiteko, heriotza gertatu eta 15 egun igaro ondoren.\nOrain, Gobernuak erregelamendu bat egin beharko du, eta bertan, besteak beste, informazioa kontsultatzeko erabili beharreko prozedurak eta bitartekoak edo fitxategiak ziurtagiria emateko gehienezko epea zehaztuko dira.\nErregistroa 2006ko udaberrian egon daiteke martxan, eta aseguratutako pertsonaren, aseguru-etxearen eta polizaren kontratuaren identifikazio-datuak jasoko ditu. Beren senide edo hurbileko baten heriotza frogatzen duten pertsonek bakarrik eskuratu ahal izango dute. Haien datuak bost urtez gordeko dira.\nSektoreko patronalak, Unespak, adierazi zuen erregistroa aseguratuei ematen zaien zerbitzua hobetzeko tresna bat izango dela, eta nabarmendu zuen Espainia dela horrelako fitxategi bat sortzen duen Europako lehen herrialdea.\nFitxategitik kanpo geldituko dira enpresek langileekiko pentsio konpromisoak bideratzen dituzten aseguruak, baita aseguratua hilez gero hartzaileak eta onuradunak bat egiten dutenak ere. Kanpoan egonen dira, halaber, gizarte aurreikuspeneko mutualitateek sinatutako kontratuak, enpresaren gizarte aurreikuspeneko tresna gisa dihardutenak, elkargoko profesionalen mutualitateak eta irakaskuntzarako edo hezkuntzarako prestazioak edo laguntzak ematea helburu bakarra dutenak.\nPilar González de Frutos Aseguru eta Berraseguru Entitateen Espainiako Batasuneko presidenteak (Unespa) nabarmendu duenez, Espainia izango da horrelako tresna bat izango duen Europako lehen herrialdea, eta “sektorearen gardentasuna erraztuko du, aseguratuentzako bermea izango da eta aseguru-negozioa sustatuko du”.\nAseguruen Kontsumitzaileen Espainiako Elkarteak (Aecos) 15.000 bat kide ditu, eta erregistroaren onespena ere egin du, baina uste du hobe izango litzatekeela baliaezintasun-aseguruak barne hartzea. Aecosen arabera, baliaezin geratzen den pertsonak ez daki zein aseguru jasotzeko eskubidea duen, izan ere, erakunde-, hotel- edo bezero-leialtze txartelengatik eta hegazkin- edo tren-txartelengatik jaso dezake.\naseguruak bizitza erregistro


‘Valeria’, Netflixen arrakasta berria | Euskaltel Blog\n‘Valeria’, Netflixen arrakasta berria\nMaitasuna, adiskidetasuna, lana, zalantza existentzialak, etorkizuneko proiektuak… Netflixen telesail espainiar arrakastatsu berriak ‘Valeria’ du izena.\nEpe laburrean liburu bat entregatu behar duen eta idatzi ezinik dabilen idazle bat da Val; izan ere, sormena blokeatua du.\nHiru laguni eskatu die laguntza —Carmen, Nerea eta Lola—, baina haiek badute nahikoa lan beren arazoekin: Adri lan berri batean hasi da, Lola ez dago gustura Sergiorekin… Mutil katxarro bat agertu da orduan Valen bizitzan, eta erabaki bat hartu du Valek: nobela erotiko bat idazten saiatuko da.\nSaretik liburu-dendetara eta telebistara\nElísabet Benavent-en nobelen egokitzapen bat da ‘Valeria’. Saga bat da, eta Interneten hasi zen argitaratzen. Argitalpenen merkatura egindako jauzian, milioi bat ale baino gehiago saldu ditu jada. Hala ere, telesailak istorio eta pertsonaia propioak ditu.\nDiana Gómez, Silma López, Paula Malia eta Maxi Iglesias dira Neftlixen ikusgai dagoen telesail honetako protagonistak.\nBazenekien Netflixera zuzenean sar zaitezkeela zure 4K deskodetzailearen agintearekin? ‘Valeria’ ikustea aukera egokia da erabiltzeko 🙂


Yaalah-koak pozik daude haur sahararrentzako aterpetxea egiteko beste diru batu dutelako - Lea-Artibai eta Mutrikuko Hitza : Lea-Artibai eta Mutrikuko Hitza\nYaalah-koak pozik daude haur sahararrentzako aterpetxea egiteko beste diru batu dutelako\nHerritarrek Itsulapikoa atarian egindako ekarpenekin eta taldeak zabaldutako kontu korronteetan jasotako ekarpen zuzenekin proiektuagaz aurrera jarraitzeko behar duten gutxieneko diru kopurua lortu dute.\nYaalah elkarteko kideak (Eneko Bedialauneta eta Eneko Antxustegi).\nOndarroako saharar herriaren aldeko Yaalah elkarteak haur sahararrentzako eskualde mailako aterpetxearen proiektua gauzatzeko gutxieneko diru kopurua lortu du. Elkarteko kideek esan dutenez, herritarren erantzunagaz “oso pozik” daude.\nProiektuagaz aurrera jarraitu eta aterpetxea egokitu ahal izateko 10.000 euro beharko zirela esan zuten. Eta kopuru hori gainditzea lortu badute ere, herritarrei ekarpenak egiten jarraitzeko eskatu diete.\nOrain arte diru ekarpenak bi bidetatik jaso dituzte: Itsulapikoa atarian zabaldutako crowdfunding-etik eta taldeak zabaldutako bi kontu korronteetatik. “Itsulapikoa atarian diru ekarpena egiteko epea egun gutxi batzuk barru amaituko da, eta hor, gaur arte, 9.720 euro jaso ditugu. Baina zabaldutako kontu korronteetan zuzeneko ekarpenak ere jaso ditugu. Duela egun batzuk, gainera, norbanako batek ekarpen ekonomiko nahikoa handia egin zuen, eta horrekin 10.000 euro gainditzea lortu dugu. Eskerrik asko!”.\nItsulapikoa atariaren bidez ekarpen ekonomikoa egiteko aukera itxiko bada ere, kontu korronteak zabalik egoten jarraituko dutela esan dute. “Proiektua gauzatu arte kontu korronteak zabalik egongo dira, eta herritarrek zuzeneko ekarpenak egin ahal dituzte”. Dirua sartzerakoan telefono zenbakia jartzeko eskatu dute. Ondokoak dira kontu korronte zenbakiak:\nLaboral Kutxa: ES20 3035 0021 13 0210047022\nKutxabank: ES90 2095 0058 10 9119733535\nGaineratu dutenez, koronabirusak sortutako egoera honen aurrean, baliteke proiektua aurten ez gauzatzea. “Egoera ulertzen dugu, eta baliteke aurten ezin egin izatea. Baina ez dago arazorik, urtebeteko epea daukagu proiektua fintzeko eta gauzatzeko. Beraz, alde horretatik ez dago arazorik”.\n60-70 boluntario beharko dituzte aterpetxearen beharrizan guztiak estaltzeko. Boluntario izan nahi dutenek izena emateko aukera zabalik daukate\nYaalah-k euskadiko saharar ordezkaritzagaz batera jarri zuen erronka berria martxan. Funtsean, aterpetxean Tindufeko (Aljeria) desertuko kanpalekuetan bizi diren hamabost haur errefuxiaturentzako lekua egongo da. Eta horiei Euskal Herrian uda igarotzeko Oporrak bakean programaren barruan harrera familietara etorriko direnak gehitu behar zaizkie. Aterpetxea Ondarroako Zaldupe eskolako eraikinean egingo da, eta hara doazenek bi hilabeteko egonaldia egin ahalko dute.\nAterpetxea uztailean eta abuztuan egongo da abantean, eta funtzionamenduari dagokionez, astebeteko zortzi txanda osatuko dituzte, domekatik domekara. Gutxi gorabehera, 60-70 boluntario beharko dituzte aterpetxearen beharrizan guztiak estaltzeko. Eta boluntario izan nahi dutenek izena emateko epea zabalik dutela gogorarazi dute. Interesatuek taldeak Internet bidez zabaldutako orria beteta izena eman ahal dute. Baldintzen artean, 16 urte edo gehiago edukitzea, proiektuaren helburuekin bat egitea, haurrekin moldatzeko erraztasuna izatea eta haurren kultura, erlijio eta ohiturak errespetatzea eskatu dituzte, besteak beste. “Aterpetxe bat baino familia handi bat izatea dugu helburu, begiraleak eta sukaldariak boluntarioak izango gara, eta astebeteko txandak egingo ditugu haurrekin”.


Klima aldaketa: beharrezko funtsak aurkitzeko erronka - EBko berriemailea\nKlima aldaketa: beharrezko funtsak aurkitzeko erronka\nNola finantzatu behar da klima aldaketaren aurkako borroka? © BELGA_Agefotostock_C.Ohde\nJende gehienak ados egongo lirateke klima-aldaketari aurre egin behar zaiola, baina ez dago hain argi nondik atera behar den horretarako. Parlamentariek aurtengo abenduan Parisen egingo den klimari buruzko konferentziari buruzko entzunaldian, astelehenean, martxoaren 30ean, astelehenean, eztabaidatu zuten beren nazioko kideekin. Parlamentari nazionalak adostu zuten beren lana orain hasten dela beren gobernuak Parisko konferentzia prestatzeko.\n"EB beti egon da klima aldaketaren aurkako borrokan abangoardian", esan du Giovanni La Via Italiako PPEko kideak. Ingurumen batzordeko buru zela, bilera ireki zuen bertan izan ziren 22 parlamentu nazionaletako kideei harrera beroa eginez.\nJo Leinen Alemaniako S&D taldeko kideak esan du finantzaketa aurkitzea izango zela erronka nagusia: "Nori helduko zaio Parisen aurkeztu beharko diren ehunka milioi euroekin?"\nGerben-Jan Gerbrandy Holandako Alde kideak esan zuen: "Mundu aberatsa klima aldaketari aurre egiteagatik gehiago ordaintzeko prest ez dagoen bitartean, garapen bidean dauden herrialdeak ez daude benetan prest CO2 murrizteko helburu sendoak lortzeko".\nBas Eickhout Herbeheretako Berdeak / ALEko kideak esan du Pariseko konferentziara joango diren finantza ministroen esku egongo dela: "Parisen akordioa edo haustura izango da finantzaketa". Gaineratu zuen herrialde garatuek 100rako 2020 mila milioi dolarreko ekarpenik egingo ez balute urtero XNUMXrako, agindu zuten bezala, ingurumen diplomazia hilda egongo zela.\nMiguel Arias klima ekintzaren ardura duen komisarioak esan zuen: "Parisek bere kabuz ez du klimaren arazoa konponduko". Nazio parlamentuek akordioa berretsi beharko dutela adierazi du.\nFrantziako Senatuko Fabienne Kellerrek esan du bere herrialdea Parisko konferentzian akordio iraunkorra posible egitea erabakita dagoela. Parte-hartzaileek Parisen klima konferentziaren ostean zer egin behar zen ere eztabaidatu zuten.\nEBk konpromisoa hartu du berotegi efektuko gasen isurketak% 40 murrizteko 2030erako, 1990ean isuritako mailekin alderatuta\nGaratutako herrialdeek urtero 100 mila milioi dolar jartzea adostu dute 2020tik aurrera Klima Berdearen Funtsari, garapen bidean dauden herrialdeek klima aldaketa egokitzen eta arintzen laguntzen baitute.\nHamar europarretik bederatzik (% 90) uste dute klima aldaketa arazo larria edo oso larria dela\nParis 2015: erlojua klima akordiorako\nAbenduan Parisen egin zen klima aldaketaren inguruko konferentzia ikusita, parlamentu nazionalak elkartu ziren Europako klima akordioaren aurrean jarrera bateratua formulatzeko.\nKlima aldaketaren aurkako borrokari buruzko artikulu gehiago\nLimako klima aldaketaren konferentziari buruzko prentsa oharra\nLiman klima aldaketaren inguruko konferentziari buruzko bideoa\nGai erlazionatuak:klima aldaketaren aurkako borrokaklima aldaketaren konferentzia Limanezaugarrifull-imageLimanazio mailakoak\nUnibertsitateko liderrak bildu Ikerketaren eragin gizarteari buruzko eztabaidatzeko


Australiar dolarra $ Brasilgo benetako R $ Libra britainiarra £ Kanadako dolarra $ Txileko peso $ Txinako renminbi yuan 元 Daniera krone kr Euro € Hong Kong dolarra Indiako rupia ₨ Indonesian rupia Rp Israeldar berri ² Yen japoniarrak Mexikoko pisua $ Zeelanda Berriko dolarra $ Koroa norvegiera kr Poloniera Złoty zł Russian ruble руб Singapurreko dolarra $ Hegoafrikako rand R Hego Koreak won irabazi zuen Suediako koroa kr Suitzako frankoa CHF Thai baht ฿ Türk Lirası TL Estatu Batuetako dolarraren $\n-Zein zenbatekoa bidaltzen dira doan nire artikuluak?\nHerbehereen barruan, 50 eurokoa da zenbateko hori.\nAtzerrian dauden bidalketetarako ez dago doako bidalketa.\n-Nire erositako elementuak aseguratuta al daude?\nOrdainketa egin bitartean, bidalketa ohiko posta bidaltzea nahi duzun ala ez aukeratu dezakezu\nedo erregistratutako / aseguratutako bidalketa egiteko. Gainera, zure artikuluak ondo paketatuko dira.\n-Nire eskaera ordaindu dut, baina bidalketaren beste elementu bat gehitu nahi dut. Hori posible al da?\nHau posible da, bidalketa oraindik joan ez bada. Kasu honetan, gurekin harremanetan jartzea gomendatzen dugu telefonoz (06-81285467).\nEdo, agian, posta elektroniko bidez ''\n-Nere txanponak / billeteak saldu nahi ditut. Hori posible al da zurekin?\nBai, txanponen eta billeteen bildumak eta (zenbait) txanpon solteak erosten ditugu.\nMesedez, jarri harremanetan gurekin konpromisorik gabe.\nTelefono bidez: 06-81285467\nGure bulegoan balioespena doakoa da.\n-Nire webgunean ez dauden elementuak bilatzen ari naiz. Zuregandik eska al dezaket?\nBilatzen ari zaren elementuen arabera, txanpon eta billete batzuk eska ditzakegu. Mesedez, jar zaitez gurekin harremanetan gurekin posta elektroniko bidez bilatzen ari zaren elementuen zehaztapenekin kantitateak barne. Mezu elektronikoa bidali ondoren, aurrekontua konpromisorik gabe bidaliko dizugu. Orduan, 3 eguneko epean eskaera hau egin nahi duzun ala ez jakin nahi dugu.\n-Zer esan nahi dute produktuekin aipatutako ezaugarri hauek?\nTxanpona zirkulazioan ere luzeagoa izan da eta, beraz, oso higadura handia izan du. Urte mota eta moneta aurki daitezke oraindik.\nTxanpona denbora luzez egon da zirkulazioan eta asko higatu da, batez ere ilea eta lehoia bezalako zati handienetan. Testuaren zatiak irakur daitezke soilik.\nTxanpona denbora luzez egon da zirkulazioan eta, beraz, higadura gune anitz eta handiagoak ere baditu. Xehetasun finenak apenas ikusten dira jada.\nTxanpona denbora luzez egon da zirkulazioan eta pieza altuen higadura erakusten du. Jatorrizko FDC distira desagertu egin da. Xehetasun guztiak argi eta garbi daude oraindik, baina ez zorrotzak.\nTxanpona denbora gutxian zirkulazioan egon da eta ez du ia higaduraren zantzurik ikusten.\nTxanpon batek prentsa uzten duenean FDC da. Ondoren ontzi batean erortzen da eta normalean UNC bihurtzen da. Txanponak bata bestearen aurka igurtzi egiten dira, gero eta gehiago garraiatzean. azaleko kalte txikiak eragin ditu. Ingelesez "Bagmarks" ere deitzen zaio. Gainera, deskribapen bera FDC-ri buruzko UNC txanpon bati aplikatzen zaio. Batez ere txanpon handiagoekin tanta eta hobiak sortzen direla gerta daiteke. Kalte mota hau txikia bada, txanpona UNC kategorian sartzen da. UNC jatorriz "uncirculated" hitz ingelesetik dator, zirkularrik ez bezala ere ezaguna.\nBu txanponek kalitate hobea duten garbigailuak (txanpon plakak) erabiltzen dituzte eta zigiluak bereziki prozesatzen dira. Grabazioari akabera leuna jartzen zaio diseinuan hobetzeko. BU txanpon bat zirkulazioan sartu gabeko zirkulazio arrunta da, beraz, produkzio prozesuaren arrastoak ikus daitezke, baina erabilera intentsiboaren kalteak ez dira gertatzen.\nTxanponak kalitate FDC du txanpona prentsatik ateratzen denean eta bilketa ontzira erori aurretik. Txanpon hauek ez daude kaltetuta eta ez dute higadura edo bestelako akatsik erakusten. Txanpona kalitate ezin hobea da. Mendeak ere distira originala du (mate arrautza distira). Hala ere, distira hori desagertu egiten da mendaren erabilerarekin. Txanponak arretaz mantentzen badituzu, FDC distira mantenduko da eta moneta batez hitz egiten jarraitu dezakezu FDC kalitatearekin.\nFroga gabeko txanponekin, txanponak soilik leunduta daude eta zigiluak arreta handiz tratatzen dira. Txanpon gehiago daude stampatuta zigilu bakoitzeko baino. Batzuetan zaila da froga moduko txanpon bat eta ale berria eder baten zigilu berriaren lehen txanda bereiztea. Proba bezalako txanponak ere oso hauskorrak dira, ispiluaren azalera erraz kaltetzen da.\nGaldera gehiago nahi izanez gero, jar zaitez gurekin harremanetan.


Nafarroaren asmoa da turismo lehiakor, jasangarri eta inklusibo baten alde egitea, eta baditu zenbait kasu, sektore horretakoak, nazioartean arrakasta izan dutenak. - 09/06/2020\n2020ko eka. 09ko prentsa-oharra\nNafarroaren asmoa da turismo lehiakor, jasangarri eta inklusibo baten alde egitea, eta baditu zenbait kasu, sektore horretakoak, nazioartean arrakasta izan dutenak.\nTurismo jasangarriaren eskaria gora zihoan pandemia hasi aurretik ere. Orain, konfinamenduaren ondoren, gero eta jende gehiagok du gogoa aire zabalean egoteko, landan nahiz hiri barnean, konfiantza eta segurtasuna ematen duten espazio atseginetan. Hain zuzen, Foru Komunitateak indargune horiek ditu, eta beharrezkoa da horiek sustatzen jarraitzea. Horixe islatu zen sektorea suspertzeko Nafarroako Turismoak antolatutako jardunaldi zikloaren hirugarren online topaketan.\nAukera bat dugu turismo mota bat garatzeko, jasangarritasun, irisgarritasun eta inklusio irizpideak oinarri izanen dituena, tokiko komunitateekin batera eta aintzat hartuz ingurumenaren, kulturaren eta tokiko idiosinkrasien babesa. Hori lortzeko, gakoetako bat da jendeari helaraztea zein garrantzitsuak diren balio horiek; hots, komunikazioa eta pedagogia funtsezkoak dira. Aipatu balioek, gainera, lortzen dute bidaia bakoitza norberarena eta parerik gabekoa izatea.\nIzan ere, aipatu bezala, dagoeneko abian dira zenbait esperientzia lehiakor, jasangarri eta inklusibo turismoaren sektorean, erreferenteak direnak Nafarroan nahiz nazioartean.\nHonako hauek izan ziren topaketan: Virginia Fernández-Trapa, One Planet Programaren arduraduna, Nazio Batuetako Turismoaren Mundu Erakundeko Turismoaren Garapen Jasangarrirako Departamentuan; eta Ricardo Blanco, Turismo Jasangarriaren Ataleko burua Espainiako Gobernuko Turismoko Estatu Idazkaritzan. Jardunaldiaren irekieraz Maitena Ezkutari arduratu zen, eta Alberto Ecay aritu zen moderatzaile. Nafarroako Gobernuko Turismo eta Merkataritzako zuzendari nagusia da lehena, eta bigarrena, Nafarroako Gobernuko Turismoaren Plangintza eta Berrikuntza Zerbitzuko zuzendaria.\nGainera, honako hauek parte hartu zuten: Paco Irizar, Ruralsuite Hotel Apartamentos eta Activa Experience delakoaren zuzendaria; Naia Sánchez Carballo, Urrobi Kanpineko front desk eta community managerra; Maxux Goñi Otxandorena, Arras Baztan fundazioko lehendakariordea eta Markulluko Borda Rural Suites delakoaren jabea; Katrin Setuain, Guiarte Servicios Turísticos enpresako bazkide kudeatzailea; Biktor Andueza, Pirenaicako zuzendaria; eta Jon Garai Vales, Ekoalde Elkartearen koordinatzailea. Horiek guztiek azalpenak eman zituzten Nafarroako jardunbide egokien eredu jasangarri eta irisgarriei buruz, zeinek errespetatzen baitituzte beren jarduera eremuko lurraldea eta pertsonak.\nHoriez gain, nazioarteko bi esperientziaren berri izan genuen, Beatriz Elena Araque Tobón eta Juan Carlos Floresen eskutik. Lehena Medellíngo (Kolonbia) Corporación Parque Arvi erakundeko zuzendari exekutiboa da, eta bigarrena, Peruko Andean Lodges delakoaren kudeatzaile nagusia.\nJardunaldiaren bideoa osorik ikus dezakezu hemen: https://youtu.be/HbBeTp68CcI\nJarduketa horiek Nafarroako Turismoaren 2020-2022ko Ekintza Planaren barnean daude, eta oinarria dute sektoreko ordezkariekin adosturiko ildo estrategikoetan.\n- Beharrezkoa da jauzi kualitatibo bat egitea, turismoa jasangarria eta irisgarria izan dadin, berrikuntzaren bitartez. Hori sustatu daiteke helmuga adimendunen esparruan; hori da, esaterako, Nafarroako Erriberaren kasua, sare horretan sartuta baitago.\n- Funtsezkoa da lankidetzan aritzea tokiko ekoizleekin eta komunitateekin, eta horiek parte hartzea. Nafarroak indargune bat du: askotariko elikagai osasungarriak ditu, kalitatezkoak, ekoizle txikiek ekoitziak eta ekologikoak.\n- Pedagogia eta sentsibilizazioa: jendea hezi behar da, arduraz erabil ditzan baliabideak eta zerbitzuak. Erabilera arduratsu hori balio erantsi gisa zabaldu behar da, iritsi ahal izateko sentsibilizatuta dagoen publiko zabalago batengana.\n- Kalitatea eta norberari egokitutako esperientziak lehenesten dira, eta ez kantitatea. Aprobetxatu behar da diseinatzeko jendearen harrerarako neurriak eta erabilera publikoko zerbitzuak, eta masifikazio txikiko espazioak sortzeko, helmugan eskaintza dibertsoagoa izan dadin.\n- Ekoturismoa eta irisgarritasuna. Zenbait esperientziak frogatu dute bideragarria dela, eta bezeroek ulertzen dutela zerbitzuari kalitatea gehitzen diola.\n- Ondarea: Eskaintza digitalizatzea (ezinbestekoa da aldez aurretiko salmenta, edukiera kontrolatzeko), edonorentzat irisgarri izateko egokitzea, eta dibertsifikatzea, hain ezagunak ez diren inguruen gaineko interesa pizteko.\n- Kultura turismoak denentzat behar du izan, eta, horretarako, ezinbestekoa da prestakuntza ematea jarduera horretan lan egiten dutenei.\n- Esperientzia eraldatzea: denboran pilatutako ekitaldi handiak alde batera utzi, eta beste aukera batzuei heldu, norberari egokituak eta urte guztian egin daitezkeenak, zikloturismoa eta antzeko aukerak sustatuta.\nVirginia Fernández-Trapa, One Planet Programaren arduraduna, Nazio Batuetako Turismoaren Mundu Erakundeko Turismoaren Garapen Jasangarrirako Departamentuan. Ekintza ildoak, jasangarritasuna oinarri harturik turismoa berreskuratzeko: Pertsonak (osasun publikoa eta gizarte inklusioa), Planeta (biodibertsitatearen kontserbazioa eta ekintza klimatikoa) eta Oparotasuna (ekonomia zirkularra eta gobernantza parte-hartzeduna).\nRicardo Blanco, Turismo Jasangarriaren Ataleko burua Espainiako Gobernuko Turismoko Estatu Idazkaritzan. Hotel establezimenduei laguntza ematea jasangarritasuna lortzeko. Zenbait produkturen kluba, sustatzeko jasangarritasuna produktu turistikoetan txertatzea, prestakuntza, plangintza, etab. Helmuga jasangarri eta adimendunen sare bat eratzea.\nMaitena Ezkutari, Nafarroako Gobernuko Turismo eta Merkataritzako Zuzendari Nagusia. Nafarroako Turismoaren 2020-2022ko Ekintza Plana, oinarri duena lehenagoko Plan Estrategikoa, egoera berriari erantzuna eman aurretikoa, baina helburu duena Nafarroa indartzea helmuga jasangarri gisa, bat eginez Garapen Jasangarrirako Helburuekin eta Espezializazio Adimentsuaren Estrategiarekin.\nPaco Irizar, Ruralsuite Hotel Apartamentos eta Activa Experience delakoaren zuzendaria. Turismo jasangarri eta inklusiboaren kontzeptu berritzailea, kalitatea eta esperientzia estetikoa zaintzen duena, pertsona guztientzat, zein den ere bakoitzaren mugikortasun maila, eta ingurumen irizpideak kontuan harturik (biomasa, euri urak biltzea, olioaren ekoizpen ekologikoa eta ibilgailu elektrikoak, beste neurri askoren artean).\nNaia Sánchez Carballo, Urrobi Kanpineko front desk eta community managerra. Kanpin hau energia berriztagarrietan oinarriturik dago, eta tokiko garapena sustatzen du. Adibidez, auto elektrikoak kargatzeko puntu bat dauka (eskualdean dagoen bakarra), eta konpostagailuak, inguruko ibarretako herritarrek lan egiten dute hemen, eta mugikortasun urriko pertsonendako bungalowak daude.\nMaxux Goñi Otxandorena, Arras Baztan fundazioko lehendakariordea eta Markulluko Borda Rural Suites delakoaren jabea. Landa turismoa, ingurumen irizpideetan oinarritua, eta sustatzen duena Baztango kultura, hizkuntza eta bizimodua ezagutzea, baita tokiko produktuak ezagutzea ere, eta lankidetzan aritzea garapen ekonomiko jasangarri baten alde.\nKatrin Setuain, Guiarte Servicios Turísticos enpresako bazkide kudeatzailea. Kultura eta ondare turismoa, jasangarritasun eta irisgarritasun irizpideei jarraitzen diena, eta norberari egokitua. Prestakuntza, konfinamendua arintzeko fasean, lan ildo horiek indartzeko, eta lankidetza erakunde publiko eta pribatuekin.\nBiktor Andueza, Pirenaicako zuzendaria. Hausnarketa, plangintza eta berrikuntza, berriz planteatzeko beren jarduera, Pirinioetan izaten diren txirrindularitzako ekitaldi handietan oinarriturik dagoena. Ekitaldia bilakatzea turismoko produktu jasangarri. Turismo jasangarriaren alde egiten du, 365 egunetan norberari egokituriko esperientziak eskaintzeko, baita birtualizazioaren alde ere.\nJon Garai Vales, Ekoalde Elkartearen koordinatzailea. 60 ekoizle ekologiko baino gehiago, beren balioak transmititzen dituztenak ,eta jakin dutenak nola egokitu eta nola sartu online merkatuan; orain, Nafarroan saltzeaz gainera, Frantzian ere merkaturatzen dituzte beren produktuak.\nBeatriz Elena Araque Tobón, Medellíngo (Kolonbia) Corporación Parque Arvi erakundeko zuzendari exekutiboa. Komunitate turismoa, ingurune natural ireki eta babestu batean, eta han bizi den komunitatea barnean duena. Giza garapena, tokikoa eta jasangarria, eta Kolonbiako Turismoaren Ministerio-ordeak emandako aitorpena dueña.\nJuan Carlos Flores, Peruko Andean Lodges delakoaren kudeatzaile nagusia. Mendi turismoa, llamak hazten dituzten abeltzainen komunitate batean. Bertakoak diren eta prestakuntza egokia duten profesionalek kudeatzen dituzte horko aterpetxeak, eta era jasangarrian garatzen da hango komunitatea, zeina enpresako bazkide nagusia baita, kultura tradizionala alde batera utzi gabe.


Indarkeria matxistaren aurkako gela Zalduondoko gune publikoetan - Lautada - Alea.eus\nIndarkeria matxistaren aurkako gela Zalduondoko gune publikoetan\nErredakzioa 2021-06-03 19:30\nGel banagailuen ondoan, indarkeria matxistari aurre egiten laguntzeko liburuxkak daude. / Z.U.\nZalduondoko Udalak gel hidroalkoholikoko banagailuak kokatu ditu herriko hainbat puntutan, informazio praktikoa jasotzen duen liburuxka batekin batera. Indarkeria matxistaren aurrean ez ezazu eskuak garbitu da kanpainaren leloa.\nEskuak gel hidroalkoholikoarekin garbitzeko keinua bazter guztietara zabaldu da pandemia garai honetan, eta Zalduondoko Udalak keinu hori baliatu nahi izan du emakumeek jasaten duten indarkeriari aurre egiteko eta gai horri buruz kontzientziatzeko.\nDatozen hilabeteetan, zalduondarrek eta bisitariek informazioa jaso ahal izango dute hainbat gune publikotan kokatutako gel banagailuen erakustokietan, eskuak desinfektatzera jotzen duten bakoitzean. Bertan, indarkeria matxistari aurre egiten laguntzeko liburuxkak eskuratu ahal izango dira, hainbat edukiekin: emakumeek jasaten duten indarkeriari buruzko informazio praktikoa, harremanetarako telefonoak, arreta psikologikoko zerbitzua, aholkularitza juridikoa, biktimei arreta emateko zerbitzua eta abar.\n"Hau da, zer egin? Eta nora jo?", azaldu du Zalduondoko Udalak. Egitasmoak indarkeria matxistaren aurkako Estatu Itunaren finantzaketa izan du.\nGizartea Lautada Zalduondo


STEILAS eta ELAk Haurreskoletako Kudeaketa langileen artean deitutako lehen lanuzteak jarraipen zabala izan du\n%75eko jarraipena izan du abenduaren 4an egindako lanuzteak, eta abenduaren 11rako 3 orduko lanuztea eta abenduaren 19rako egun osoko greba deitu dute STEILAS eta ELA sindikatuek. Izan ere, Haurreskolak Partzuergoko kudeaketa langileek urte luzeak daramatzate baldintza prekario eta onartezinetan lanean. 2018ko martxoan Partzuergoak LAB sindikatuarekin sinatutakoa akordioko zehaztapen ezak langileon lanpostuak kolokan jarri zituen, eta 9 hilabeteotan Haurreskolak Partzuergoak eta Hezkuntza Sailak ez dute langileon baldintzak hobetzeko aurrerapausorik eman.\nHaurreskolak Partzuergoko kudeaketa langileak urteak daramatzate lan baldintza prekario eta onartezinetan lanean: besteak beste, ez dute lanpostu zerrendarik; %100 behin-behinekoak dira; ordezkapenak bete beharrean langileak arlo batetik bestera mugitzen dituzte lan zama jasanezinak eraginez; Hezkuntza Sailarekiko, batez beste, 2 kategoriako aldea dute, honek sortzen duen soldata arrakalarekin.\nUrtetan zehar izan duten ziurgabetasuna izugarria izan da eta baldintza hobeak dituen beste lanpostu bat bilatzera bultzatu ditu; azken urte erdian, bataz beste, 25 langileetatik 16k beren lanpostua utzi dute Haurreskolak Partzuergoan, langileen %64ak!\n2018ko martxoan Haurreskolak Partzuergoak LAB sindikatuarekin sinatutako akordioak jasotzen zituen Kudeaketa langileen lanpostuen zerrendaren, LEP prozesuaren eta ordezkoen eta barne-promozio araudien negoziazioak. Baina zehaztapen ezak langile hauen lanpostuak kolokan jarri zituen.\nAkordioa sinatu zenetik ia 9 hilabete pasa direnean, Haurreskolak Partzuergoak eta Hezkuntza Sailak langile hauen lan baldintzak hobetzeko aurrerapausorik eman gabe jarraitzen dute; oraindik ez dute inongo lanketa eta negoziazio sakonik burutu.\nEgoera honen aurrean, STEILAS eta ELA sindikatuek Kudeaketa langileen aldarrikapenak babestu dituzte, eta jarraipen zabala izan duen lehen lanuztea egin dute, Haurreskolak Partzuergoari eta Hezkuntza Sailari lan baldintza duinak exijitzeko. Mobilizazio hauek abenduaren 11n izango dute jarraipena, 3 orduko lanuzte batekin, eta abenduaren 19an egun osoko greba egingo dute. Honakoak dira kudeaketa langileen aldarrikapenak:\nMobilizazio, lanuzte eta greba deialdiek sortu duten presioaren ondorioz, Haurreskolak Partzuergoa gai honen inguruan negoziatzeko negoziazio-mahaia deitzera behartu dugu: bilera hau abenduaren 14an izango da. Mahai horretara langile hauen lan baldintzak duinduko dituen proposamen serio bat eramateko exijitzen diogu Haurreskolak Partzuergoari, horrela izan ezean greba eta mobilizazioekin jarraituko baitugu. Eta Haurreskolak Partzuergoari eta LAB sindikatuari eskatzen diegu ez dezatela STEILAS eta ELA sindikatuon eskubide sindikalak eta negoziazio kolektiborako eskubidea urratzen jarraitu, eta kudeaketa langileen lan baldintzen negoziazio osoa negoziazio-mahaira eraman dezatela.\nHaurreskola Partzuergoko kudeaketa langileen lan baldintza duinak negoziatu!